Dino iki, koyok biasa aku dolen badminton karo tonggoku nang ngarep omahe pas sore-sore. Dan koyok biasa, awak dewe bakal dolen sampe sak tuwuke. Cuma dino iki, aku lagi ndek kondisi gak bejo. Soale pas aku maju gawe ngejar kok, sendalku pedot dan iku marakno aku nyusruk. Tonggoku sing ndelok langsung panik dan cepet-cepet nulungi. Pas didelok, dadakno onok luka dowo mulai teko lutut sampe mata kaki. Sing paling nemen iku luka nang lutute. Tonggoku langsung melbu omahe gawe njupuk kotak P3K. De’e cepet-cepet ngresikno lukaku nganggo banyu disik baru ngobari lukaku. Berhubung awakku sek kaku, dadi aku mek isok meneng selama diobati.


Kitab agama Hindu yaiku weda utawa veda. Weda iki isine sastra kuno utawa karangan-karangan zaman india kuno sing akeh lan pengertiane uga macem-macem lan manika warna yen dipelajari. Ning ajaran Hindu, weda iki kalebu golongan Sruti utawa ajaran sing dirungongake karo umat Hindu amarga isine sabda saka para Brahman. Weda iki maune mediane lisan, nanging pas para pandita wis nemu cara kanggo nulis, banjur Weda iki ditulis ning godhong lontar. Weda iki isi lan turunane uga akeh. Isine yaiku ilmu obat, babagan seni lan bela diri, ilmu bumi, seni musik lan tari uga ketrampilan liyane. Kamangka weda iki dadi tuntunan urip kanggo umat Hindu.


Kabeh wong jowo wes ngerti sing jenenge Upacara tingkeban sing ono nang Adat Jowo. Tapi saiki Upacara iki wes ngalami pergeseran sing tambah suwe upacara iki ora meloki aturan koyok biyen. Lah aturane biyen iku yo seje-seje karek tokoh adate biyen ngulangno opo. Tingkepan iku termasuk tradisi sing kudu dilakoni nag wong meteng nang jowo mes mlebu umur pitung ulan. Nah tingkepan iku yo ono prosese, tapi saiki akeh wong jowo sing ora ngerti prosese. Prosese yaiku Dongo bareng, terus ono acara siraman, terus ganti kain batik sampek peng pitu, ambek sak teruse, termasuk mangan bareng sing dadi budayai wing jowo sing daiki mulai luntur.


Sasi Oktober taun 2022, ono tragedi neng donyo bal-balan Indonesia. Pertandingan Persebaya ngelawan Arema mangan korban jiwa. Pertandingan kui diadake neng Stadion Kanjuruhan, Malang. Bener, pertandingan kui dilakoke neng kandange Arema. Senadyan, tanding neng kandang Arema kui kalah karo mungusng bebuyutane. Awale ono,  penggemar sing nylonong mlebu lapangan lan ono polisi sing nyekel perkso penggemar kui. Nah, iki kesalahane polisi sing ngerembet dadi tragedi. Kabeh sing ono neng kono dadi duwi spekulasi dhewe-dhewe, penggemar liyane ngiro koncone diantemi lan polisine ngiro pendukung sing liyone arep mulai rusuh. Kesalahan sing keloro kui, polusi nganggo gas air mata kanggo bubarke kerusuhan kui, pas kahanane stadion kui kebak, malah ngeluwihi watese.


Gawe bocah sing rada milih-milih panganan kaya aku, ora kabeh jajan bisa tak pangan, salah sijine cilok. Ora kabeh cilok enak lan cocok. Aku paling seneng cilok Bandung sing bentuke alus lan rasane luwih asin. Njerone biyasane ana tetelan daginge. Aku luwih seneng yen putihan utawa ora diwenehi saos lan bumbu manika warna. Nanging, aku ya ora seneng cilok sing bentuke kaya bakso kasar nanging cilik-cilik. Daginge kaya kurang akeh lan rasane kaya luwih akeh tepunge. Kepiye wae, aku ora mangan cilok akeh-akeh amarga kakean aci marai weteng lara lan bisa murus nek ditambah saose. Mula aku ya kudu ngati-ati yen arep njajan.


The Ranch Ciater dibikak saking sasi Mei 2021. Lokasinipun boten tebih saking Astro Highland. Wiwit dibikak, panggonan menika sampun saged narik minatipun pengunjung. Sanesipun kathah panggonan foto ingkang endah, The Ranch Ciater ugi nyedhiakake wahana kangge bocah, inggih punika wahana feeding zoo utawi nyaosi dahar kewan. Tiket mlebet reginipun kalih dasa ewu nalika dinten kerja lan selangkung ewu nalika dinten prei. Panggonan parkiripun jembar, dados pengunjung rombongan saged parkir kanthi kepenak. Kados Astro Highland, The Ranch Ciater ugi gadhah restoran ingkang saged dinikmati daharanipun nalika pengunjung sayah keliling. Wonten kalih restoran ingkang saged dipilih pengunjung wonten The Ranch Ciater Subang menika.


Arek cilik iku biasane seneng ombean sing seger-seger terus rasane legi, salah sijine iku lemonade. Cara nggawene iku gampang banget, malah arek cilik yo isok melu ngrewangi. Bahane yo gampang banget digoleki, yaiku banyu, buah lemon utowo buah jeruk nipis nek gak nemu lemon, gulo ambek es batu. Pertama gulo dijur disik nganggo banyu anget sampe cair. Mbari ngono lemon dipotong dadi loro, terus diperes sampe isine entek. Siapno banyu nang teko gede, terus tuangno lemon sing wes diperes karo gulo cair. Diudek sampe roto sambil ping pisang diicipi. Nek kekecuten, isok ditambah maneh gulone. Tapi nek pengen luwe kecut maneh, isok ditambah lemone. Terakhir ditambahi es batu. Lemonade siap disajekno.


Biyen pas aku delok TV mesti dikongkon ngadoh ojo parek-parek mergone marakno moto loro. Yo ancene iku anjuran sing pancen ditulis karo pabrik sing gawe TV mboh iku TV lawas utowo TV anyar mesti ono anjuran sing ngongkon koyok ngunuku. Mangkane nag delok TV iku ojo parek-parek mundak motomu iku iso-iso dadi men polahe sinare TV maeng. Maringono Radio barang yo ngunu, nag aku ngeringekno mesti karo pak gak oleh gede-gede soale brebeki kupinge wong liyo. Padal asline anjuran iku maeng yo ono nang buku panduane, tapi ora masalah brebeki tanggane tapi ben kupinge maeng ora sliwer ambek ora dadi kopok polahe speaker sing ono nang radio maeng.


Saiki, wong sing kerjo ndek tol iku wes ‘digantikno’ karo robot, utowo luwe gampang disebut otomatisasi. Otomatisasi nang tol iki dinilai efektif soale saiki bayar tol iku mek butuh nempelno kartu, terus wes mari deh. Gawe awakmu sing durung eroh carane bayar tol sing saiki, tutono cara iki. Siji, siapno disik kartu e-toll e. Loro, isi saldone. Saldo iku mau sing digawe bayar tol. Awakmu isok ngisi nang minimarket utowo ATM. Telu, nek kate bayar, buka jendela mobil terus julurno tanganmu gawe nempel kartu e-toll mau nang mesin e. Enteni sampe palang tol e kebuka. Terakhir, nek wes mari, lanjut mlaku ae deh.


Ibuku seneng yen masak lan ngolah cumi-cumi. Salah siji olahan cumi-cumi sing paling gelek dimasak yaiku cumi oseng. Cara masake uga gampang banget lan bumbu sing dibutuhake uga bumbu-bumbu biasa sing ana ing pawon. Kaping siji, cumi diresiki lan diperesi karo jeruk nipik. Kaping pindho, ndase cumi aja dibuwak nanging dilebakna ana ing njero awake lan dijojoh karo sunduk. Kaping telu, oseng kabeh bumbu sing dibutuhake kaya godhong salam, godhong jeruk, lengkuas, lan jahe nganti wangi. Sing terakhir, cumi dilebokna lan diwenehi uyah lan kaldu jamur kanti diudek. Sawise iku aja lali kanggo dijajal mbok menawa kurang asin apa kurang liyane supaya bisa dibenerna rasane.


Skipping utawa lompat tali yaiku olahraga sederhana sing bisa dilakoni ning omah. Olahraga iki bisa dilakoni dhewe uga bisa bareng karo kanca-kanca lan dadi dolanan tradisional. Lompat tali iki bisa nganggo tali khusus utawa bisa nganggo karet sing dironce kanthi dawa. Lompat tali iki ora dilombakake, nanging bisa dadi alternatif olahraga pemanasan sak durunge ngelakoni olahraga sing luwih abot. Olahraga iki bisa ngelatih motorik anak sing isih kasar ben dadi anak sing lincah lan luwih percaya diri amarga olahraga iki ndelok dhuwure lompatan. Anak sing seneng dolanan lompat tali iki duwe sikil sing luwih padet lan kuat amarga latihan terus saka olahraga iki.


Aku dijaki koncoku nang omahe, soale de’e kate nyudokno sesuatu nang aku. Aku iyo iyo ae pas digeret ambek de’e. Pas wes tutuk omahe koncoku, de’e langsung ngajak aku nang kamare dan nyudokno sesuatu sing bentuke lonjong dan dowo, terus onok bolong-bolonge. Jare koncoku, iku jenenge seruling bambu. De’e dioleni ambek pakdhene sing mbari teko Bandung. De’e yo nyoba niup seruling iku dan munine isok merdu banget. Aku sing penasaran akhire pingin nyoba sisan. Koncoku langsung ngenehi seruling iku nang aku dan njarno aku ngutak ngatik. Pas aku nyoba, munine gak isok semerdu koncoku. Aku njaluk ajari nang koncoku dan dituruti. Akhire sak dinoan iku aku sinau cara nyebul seruling bambu sing tepak.


Menawa golek panganan sing duweni akeh serat, aja lali ana panganan sing jenenge ager-ager. Cara nggawene uga ora angel. Kaping pisan, tuku ager-ager bubuk utawa instan sing ana ing pasar. Banjur nggodhog banyu 500 ml wae ora perlu akeh-akeh supaya ager-ager mengko dadine padhet lan ora jemek. Nalika banyune wes umup, ager-ager bubuk iku mau bisa dilebokke banyu lan diudhek nganti rata. Ngudhek ager-ager dibarengi karo geni sing ora pati gedhe supaya ora gosong. Wasana, yen ager-ager wis mateng bisa dijarke kurang luwih telung menit kanggo ngilangi keluk. Yen keluk wis ilang, ager-ager wis cepak kanggo dicetak ana ing cetakan lan luwih enak yen disimpen ana ing kulkas sadurunge dipangan.


Pas pandemi, mamaku rutin banget ngelakoni Jum'at berkah. Maksute ben dino Jum'at mamaku pasti bakal bagi-bagi panganan nang tonggo. Sing paling sering iku sego bungkusan. Dadi mamaku nggawe sego bungkus sampe 50 bungkus. Sebagian bakal dibagekno nang tonggo dan sebagian maneh bakal didekek nang etalase kosongan nang ngarep omah dan sopo ae isok njupuk panganan nang kono. Mulai teko pengemis sampe wong gendeng. Alesane mamaku ngelakoni iku soale ben dino Jum'at, kabeh ibadah iku pahalane bakal dilipat gandakno, makane mamaku ngerutini Jum'at berkah. Dan kabeh uwong nang sekitaran perumahan pasti bakal sueneng nek wes wayahe Jum'at berkah. Soale mereka wes arep-arep njupuk sego bungkus gratisan.


Aku wingi sembayang shubuh nak masjid mburi omah ku. aku jarang-jarang jamaah nek wayah shubuh soale akeh akeh e aku keturon. kadang leren digugah karo ibuk u ben iso tangi shubuh. isuk iki mau aku digugah ibuk ku amarga aku karipan wingi turuku kebengen. aku cepet-cepet adus adus ben ora kari oleh e sembayang shubuh jamaah iki. mari adus aku langsung budhal. untung e aku ora kari. mari sembayang shubuh iki mesti onok khotbah shubuh e . khotbah dino iki mau bakas perkoro wong seng ora tau sembayang mbesok bakale disikso ning neroko. kerungu khotbah e wak yai mau langsung atiku ora karu-karuan , atiku langsung dredeg tanganku langsung anyep dadi adem, awakku langsung ga enak .sirahku langsung ngelu mikirno khotbahiki. aku iling iling nek aku jarang ngelakokno sholat , kadang aku yo keturon kadang aku yo asarasen . marine kerungu khotbah iki mau aku langsung sadar ora males sembayang maneh.


Pas wayah udan ning omahku saiki mesti kali akeh sing longsor. Struktur tanah lempung sing kurang padhet uga anane sawah lan jarang ana wit gedhe marai tanah kuwi ora kokoh. Sing diwedeni yaiku pas ana kendaran, bakal ketumpuk karo longsoran tanah iki. Kamangka, pas wayah musim panas lan garing ora ana udah, para warga ngewangi mbangun tebing beton kanggo watu lan mulai nandur wit ning cedhak jurang ben tanah kuwi luwih kokoh. Para perangkat desa uga mulai ngewenehi perintah kanggo ndandani dalan lan uga masang rambu miturut saran saka polisi sekitar. Anggaran sing disediakake ya ora setitik nanging kudu dilakoni ben warga tetep selamet.


Mi ayam kui jajanan sing disenengi karo akeh wong seko sing enom tekan sing tuwo. Jenis mine uga akeh wernone, ono sing kandel ono sing tipis, ono sing lurus ono sing kritiyng, lan ono sing kenyel ono sing ora. Topping utowo isiane uga werno-werno. Enak orane mi ayam kui tergantung karo ilate dhewe-dhewe. Salah siji merk mi ayam sing terkenal sak Indonesia kui jenenge Bakmi GM. Nanging restoran cepat saji kui regone larang, ora cocok kanggo dompet mahasiswa. Mi ayam kui ono versi sing murahe neng Yogyakarta. Lokasi nyempil ono neng Fakultas Ilmu Budaya, UGM. Jenenge mi ayam kansas. Rasa lan tekstur mine kui mirip banget koyo Bakmi GM. Nanging kanggo rego sing luwih murah. Sak porsine iso dituku wiwit rego Rp12.000.


Secara umum pekerjaan kantor iku tugas sing ngatur ambek nyatet berbagai kejadian sing dilaksanakno ben isok dadi keterangan sing berguna. Pekerjaan kantor iki ngeliputi kegiatan penunjang tugas utama utowo visi perusahaan, sing meliputi nyatet, ngolah ambek nganalisa. Nek dijabarkno maneh, pekerjaan kantor iku onok macem macem. Siji, nyatet. Misale koyok nggawe notula ambek nyatet berbagai kegiatan sing dilakoni nang perusahaan. Loro, ngumpulno data. Misale koyok ngehimpun keterangan sing nyebar nang ndi ndi terus dikumpulno dadi siji. Telu, pengolahan. Misale ngumpulno keterangan sing wes dicatet ambek dikumpulno terus diolah dadi laporan. Papat, komunikasi. Misale koyok ngelakoni panggilan telepon utowo chatting. Limo, ngetik. Biasane bahan sing diketik iku catatan neraca pembukuan, naskah perjanjian, memo, surat, nota, utowo laporan liyane. Enem, surat menyurat. Biasane iki tugase gawe nerimo surat teko perusahaan liyo karo ngirim surat nang perusahaan liyo sisan. Pitu, pengiriman. Misale ngirim email utowo ngirim barang. Wolu, nyimpen. Misale ngearsip surat surat kantor. Terakhir, ngitung. Misale ngitung belanja barang utowo nitung biaya transportasi.


Nag gelek delok berita mesti ngerti sing jenenge jam sing fungsine koyok hp. Nah barang elektronik sing koyok nginiki asline apike megilan soale ora ngerepotno menungso gowo hp sing saiki tambah suwe tambah gede ukurane ambek nag disaki iku ewone megilan. Masio iku iso gantekno fungsine hp, tapi ora iso gantekno fungsine sak kabehane. Soale ono pirang-pirang funsine hp sing ora iso digantekno ambek elektronik iku maeng contone koyok sms, ambek telfon barang yo isek durung iso sempurno koyok hp. Terus asline jam iku maeng mok kanggo ngewangi hp tok ben wong iku maeng ngerti nang ono opo-opo nang hp ne mboh iku telfon, utowo sms.


Potong Bebek Angsa iki lagu daerah sing asale teko Nusa Tenggara Timur utowo disingkat NTT. Pencipta lagu iki yaiku pak Kasur sing nduwe jeneng asli Soerjono, salah siji tokoh pendidikan Indonesia. Lagu Potong Bebek Angsa iki dadi lagu anak sing populer sampe saiki. Selain iku, lagu sing siji iku dadi lagu daerah sing paling gampang dihafalno ambek arek-arek cilik. Beberapa alesane iku siji, lirik e sing nggango boso Indonesia, dadi arek cilik luwe gampang gawe ngerti lirike dan luwe gampang nyanyiknoe. Loro, lirike pendek, gak koyok lagu liyane sing dowo, dadi luwe cepet ngafalno kabeh lirike. Dadi gawe awakmu sing nggolek lagu daerah gawe dikenalno nang ponakan utowo anak, coba nganggo lagu sing gampang gampang disik, salah sijine Potong Bebek Angsa.


Awak dhewe kudu nyapa tetangge dhewe pas lagi papasan neng dalan utowo liwat neng ngarep omahe. Kegiatan kui ketok sepale nanging kui penting. Awak dhewe iso tetep jogo silahturahmi neng tonggo-tonggo. Kanggo nemoke wektu kumpul sing pas karo tonggo kui oro angel. Awak dhewe duwe kesibukane dhewe-dhewe sing ora iso ditinggal. Makane kui, nyapa pas papasan kui dadi salah siji solusi paling gampang kanggo loro-lorone. Senadyan, ora iso ngobrol suwe, nanging paling ora awak dhewe iso nunjuke yen awak dhewe isih perhatian karo tonggone dhewe lan sak walike tonggone dhewe uga isih ngeroso dianggep karo awak dhewe. Pas duwe wektu sing luwih selo, awak dhewe uga iso ngobrol dilit pas lagi papasan kui.


Sayuran sing siji iki, wis mulai sering dikenal amarga rasane sing khas lan bisa dimasak nganggo bumbu apa wae. Sayuran iki ya arane brokoli. Brokoli iki bentuke mirip kembang kol, nanging yen digatekake ya bedha. Miturut penelitian, brokoli kuwi ngandung antioksidan kang dhuwur uga bisa ngurangi hipertensi. Brokoli iki apik kanggo diet, nanging masake ya kudu bener lan nganggo resep kang manika warna amarga yen ora bisa masake, rasane brokoli iki bakal pait. Ning Amerika, brokoli iki wajib dadi panganan sing disediakake ibu-ibu kanggo anake amarga gizine apik kanggo bocah sing lagi ing masa pertumbuhan. Brokoli iki uga bisa ngerangsang kecerdasan amarga warnane sing moncer kang gampang dikenali bocah.


Ndelok wocoan sing nang situse Sehatq, tibak'e keripik gedang iso dinggo pilihan sak liyane cemilan sing wes ono koyok gorengan bek sak  piturute. Lah keripik gedang iku maeng sak liyane iso digawe cemilan tibak'e yo duwe manfaat sing lumayan akeh masio luweh sak itik timbang  gedange asli. Jare data'e FDA, keripik gedang iku akeh serate. Perkiraan serat nang kripik gedang iso sampek 1 gram luweh gede timbang kentang sing mok 0.6 gram. Tapi kandungan iku maeng karek tergantung cara ngolahe. Nag ngolahe keleru yo durung karoan iso sak munu. Contone koyok ditambah karo gulo, terus digoreng karo lengo kletek, ambek getambahi legi-legian sing garai rasane gedang tambah aneh-aneh.


Sing jenenge urip ambek pasangan iku ancene akeh tantangan sing bakal diadepi nang uripe maeng, terus sak liyane iku yo ono perkoro sing kadang marakno gegeran masio iku ora sepiro nemen. Terus sing jenenge urip ambek gandengan utowo pasangan biasane mesti akeh cobone sing marakno itik-itik srengen ambek padu. Tapi masio akeh tantangane, iku kabeh mog angger tantangan sing kenek digawe ngelatih kesabaran ben iso dadekno ati iki tambah jembar. Mari ngunu, sing jengene urip ambek pasangan iku yo kudu sabar mergo urip ambek pasangan iku mesti ngalamin masalah sing ancene kudu diadepi bareng-bareng. Nag ancene pasangan iku maeng sabar yo mesti bakal iso ngelewati kene maeng.


Ning agama Islam, sholat dadi rukun islam sing nomer 2. Kewajiban iki kudu dilakoni saben dina. Riri bocah umur 7 taun wis disinaui karo Bapak Ibune kanggo meli sholat 5 wektu senajan kadang isih bolong. Saben isuk Riri digugah kanggo melu sholat shubuh. Kanti isih ngantuk Riri tetep melek lan melu sholat. Nalika sholat bedug karo asar, Riri kadang isih kelewat amarga jam semunu Riri wektune kanggo turu awan sawise mulih sekolah. Yen sholat maghrib lan isya, Riri isih bisa sholat amarga wis tangi turu lan iku wektune kanggo sinau. Wong tuwane Riri ora pati meksa Riri kanggo sholat amarga ngerti Riri isih cilik. Nanging Riri wis apal lan wis kebiasa kanggo melu sholat dadine yen wis mlebu wektu sholat, Riri mesti nagih wong tuwane kanggo ngejak sholat.


Laptop werna abang kuwi isih kebuka ning ruang tamu lan isih nayangake proyek editan video sing digarap Wisnu. Ning mburi laptop kuwi ana Wisnu sing isih mumet nggarap video sing kudune dikumpulne panitia sesuk. Laptope Wisnu wis panas banget uga wis ngadat amarga Wisnu durung mateni laptope wiwit mau bengi. Nanging Wisnu uga ora bisa istirahat amarga diuber tanggat wektu. Wisnu ngerasa salah amarga sering ngorbanake laptop kanggo keperluan sing abot iki. Nanging ning kepanitiaan, mung laptope Wisnu sing duwe aplikasi kanggo edit video. Banjur laptop kuwi akhire mati amarga ora kuat. Untunge Wisnu isih duwe cadangan dokumen lan bisa ngedit ning panggon liyane.


Tokoh adat utowo tokoh masyarakat kui wong sing paling dihormati neng daerahe masing-masing. Dheweke duwe posisi lan dipandang neng kono. Supoyo awak dhewe ora gawe nesu tokah adat lan masyarakt sing dipimpine, awak dhewe uga kudu ngertine unggah-ungguhe ngobrol karo tokoh masyarakat.  Sing keji, awak dhewe kudu ngomong kanthi basa sing sopan utowo alus. Karo wong sing luwih tuwo wae awak dhewe kudu nganggo tata pas ngomong, apa meneh kanggo wong sing duwe kedudukan duwur neng masyarakat. Kanggo memikat ati tokoh adat kui, awak dhewe iso nganggo coro muji-muji dheweke. Nanging, pujian kui kudu tulus lan iklas. Awak dhewe ora mung sembarang ngomong sing apik-apik karo tokah masyarakat kui mung nganggo menjilat.


Onok sholat sunnah sing dilakoni sak durunge karo sak wise sholat fardhu. Sholat sunnah sing dilakoni sak durunge sholat fardhu iku jenenge sholat qobliyah, dan sholat sing dilakoni sak wise sholat fardhu jenenge sholat ba’diyah. Total jumlah sholat qobliyah ambek ba’diyah iki onok 22 rokaat sing terbagi nang limang wektu sholat fardhu. Sholat sunnah iki terbagi dadi loro, mu’akkad ambek ghairu muakkad. Sholat sunnah rawatib mu’akkad iki dianjurno gawe dilaksanakno soale pasti dilakoni karo Rasulullah SAW. Total sholat rawatib mu’akkad iki onok 10 rokaat, yaiku 2 rokaat sak durunge shubuh, 2 rokaat sak durunge dhuhur, 2 rokaat sak wise dhuhur, 2 rokaat mbarine maghrib, ambek 2 rokaat sak wise isya. Sholat rawatib ghairu mu’akkad iki hukume ndek ngisore mu’akkad iku mau, soale Rasulullah gak mesti ngelakoni sholat sing iki.  Mulai teko 2 rokaat tambahan sak wise dhuhur, 4 rokaat sak durunge ashar, 2 rokaat sak durunge maghrib, ambek 2 rokaat sak durunge isya.


Masio saiki akeh wong sing duwe mesin cuci, tapi akeh wong sing ora iso ngeramot mesi cuci iku. Nah carane ngeramut mesin iku maeng ben awet yaiku ngeresiki tabung sing biasane digawe ngumba iku maeng, mboh iku sak minggu pisan utowo rong minggu pisan ben bekas-bekas sabun utowo endute maeng iso resik. Ojo kakean oleh ngelebokno pakean soale iku marakno mesine kerjone dadi abot. Gawe sabun sing digawe umba-umba sak cukupe, saole nag akeh-akeh biasane iku ngerak nang ngisor. Dele'eng mesin cuci iku maeng nang panggonan sing pas, maksute sing roto ambek ora kudanan, terus ado teko bocah-bocah cilik. Nah iku maeng termasuk salah sijine cara ben mesin cucine iku awet.


Akeh wong sing ngomong yen kabeh bisa dadi pengusaha. Nanging pengusaha iki uga kudu nduwe bakat lan ketelatenan sing dhuwur. Perusahaan gedhe kuwi ya ora bisa ilang ciri lan perjuangane amarga mesti ono munggah mudhune. Para pengusaha sukses uga sinau akeh saka kegagalan lan uga ngalami rugi lan bangkrut senajan bisa tangi lan mbangun usaha maneh. Sing penting saka wirausaha saiki yaiku mental. Perkara mental sing bola-bali ajur lan ngelakoni kesahalan kuwi wis biyasa lan bisa dadi pelajaran ben sesuk-sesuke bisa luwih kuwat lan bisa nggawe usaha sing luwih gedhe. Amarga kuwi, aja mung kemampuan, tapi ayo nguwatake mental ben ora gampang ambruk yen kena musibah ning usaha.


Belanja online kuwi pancen teknologi sing paling maju lan bisa marai kabeh gawean tambah gampang. Utamane kanggo wong sing sibuk. Nanging babagan belanja online iki uga akeh banget godhane amarga barang sing dipajang kuwi katon menarik banget. Kanggo nyiyasati tipuan teknologi iki, awak dhewe kudu bisa ngendalilake kekarepan kanggo blanja. Awak dhewe kudu ndelok dhuwit sing ana saiki lan diusahakake aja nganggo utang. Banjur awak dhewe kudu bisa misahake ngendi wae sing dadi kebutuhan lan ndi barang sing ora penting. Sing paling penting pas nganggo aplikasi online iki, awak dhewe uga kudu njaga kekarepan ben ora ana kredit sing lebih.


Kanca kula Maria saking Ambon dinten menika dolan menyang griya kula. Kita wau blanja dhateng pasar kangge damel daharan ingkang asring didahar Maria dhateng kampung. Iwak cakalang dados bahan utami daharan menika. Asmanipun daharan ingkang ajeng kita masak inggih menika cakalang suwir kemangi. Nanging, amargi boten wonten iwak cakalang, kita tumbas iwak tongkol. Tekan griya kula, tongkol wau digoreng lan disuwir alit-alit. Lajeng dimasak kaliyan bumbu alus kados brambang, bawang, lombok abrit, lan lombok rawit. Lombokipun kula kathahi amargi kula lan Maria sami remen pedes. Kangge damel masakanipun wangi, Maria nambahi masakanipun kaliyan sereh lan godhong jeram. Kemanginipun dilebetaken nalika tongkolipun sampun meh mateng.


Kitab sucine umat muslim kui Alquran. Sak ben taun umat Islam ngerayake dino pas pertama kaline ayat Alquran disampaike seko Malakat Jibril nang Kanjeng Nabi. Ayat sing pertama kali kui medun tanggal 17 pas Ramadan. Dadi wong muslim kui ngerayakene pas poso. Wong-wong biasane ngerayake peristiwa sing bersejarah kui kanggo moco 30 Juz sak dino kui. Biasane sing gawe kui takmir masjid. Takmir masjid golek wong sing iso moco 30 Juz sedino kui. Mengko wonge kui moco Alquran disiarke nganggo pengeras swara masjid sing jobo. Awak dhewe entuk mrono lan ngerongke wonge ngaji utowo melu ngaji neng kono. Bengine pas sala tarawih, khatibe bakal crito babagan sejarah Alquran lan pentinge moco kitab suci umat Islam kui.


Aku tau keturon pas lagi neng tengah-tengah khotbah Jumatan. Turune kui pules banget tekan, aku ora nyadar yen wis wektune salat. Bengine kui, aku garap UAS. Soale kui angel banget tekan. Aku kudu bela-belani melek tekan tengah wengi, senadyan pas kui, aku turu paling suwe kui jam 10 wengi. Lagi rampung garep soale jam setengah 12. Nanging, aku malah kancilen ora iso turu. Tak paksake merem neng kasur karo nyetel musik uga ora ngaruh. Timbangane bingung mergo ora iso turu kui, aku malah nonton film tekan jam 3. Trus, jam 5 ne aku wis tangi. Aku yen wis tangi isuk kui ora iso turu meneh. Biasane iso turu meneh kui jam 10-an. Nanging, mergo ono Jumatan yen meh turu nanggung. Neng masjid kui, aku keturon. Pas wayahe salat, aku ora tangi. Ono wong sing nepok-nepok aku, aku lagi so tangi.


Labeh wong sing seneng delok balapan mesti ngerti sing jenenge Valentino Rossi. Deke termasuk salah sijine olahragawan kelas ekstrem sing ora kabeh wong iso ngelakoni iku soale iku taruhane nyowo. Deke iku identitase sing gelek dikenal ambek wong yoiku nomer 46. Sak liyane iku deke termasuk salah sijine legenda nang gone balapan sepeda montor kelas dunia. Mari ngunu deke saiki iku gawe sekolah balap sing ancen kanggo bocah-bocah sing pengen dadi pembalap. Mari ngunu saiki deke wes pensiun teko balapan sepeda montor soale ancene wes tuwek, terus wes kalah ambek sing enom-enom. Mangkane deke wes ora balapan maneh nang sepeda montor.


Nag desoku biasane nag mari panen mesti ngadakno acara adat wong deso sing jenenge adat. Lah acara nyadaran iku koyok modele wong syukuran utowo wong bacaan. Nyadran iki kudu dilakoni wong sak kampung solae gawe mujudno roso syukur nang pengeran soale wes nguwei panen nang wong sing ng deso iku maeng. Lah nag acara iki wong sak kampung kudu gowo panganan terus di dongani bareng ambek ngirim dungo konggo leluhur sing mes pamit disiki. Terus nag wes mari digongae panganan maeng dibagik-bagekno karo wong-wong sing nang tonggone utowo ijol-ijolan panganan iku maeng. Lah nyadaran iku ora dilakoni sak ben ulan tapi mog sak tahun pisan nag pas wayae mari panen.


Salah siji crita sing ana ning kitab suci yaiku crita Nabi Nuh sing nampung umate saka banjir bandang nganggo prau sing gedhe. Prau Nabi Nuh iki digawe saka kayu sing kuat lan digawe ning ndhuwur bukit. Saka Nabi Nuh, awak dhewe sinau babagan cara ngadepi bencana, yaiku kaping pisan nyiyapake kabeh kebutuhan sing bisa dinggo pas lagi ana bencana kaya sedia prau kanggo daerah sing gampang banjir. Kaping pindho yaiku nggawe perlindungan ning panggon sing dhuwur lan ngadoh saka sumber bencara. Kaping telu yaiku nyampekake tandha-tandha saka alam yen arep ana bencana kaya udan gedhe, lindhu, udan awu, lan nggiring warga marang panggonan sing aman.


Dino iki aku lagi bosen nang omah dan milih gawe dolan nang omahe koncoku. Nang omahe koncoku iku onok kolam renange dan aku pingin renang nang kono. Aku wes siap-siap klambi renang terus aku renang nang kono karo koncoku sisan. Mbarine tuwuk, baru aku mentas dan adhus nang kono. Berhubung rambutku iku diwernoi, dadi ngeringno e iku kudu nganggo hairdryer. Nek nganggo handuk, engkok wernone maleh ngecap nang handuk e. Akhire aku nyilih hairdryer nang koncoku. Buru ae tak cetek nyala, hairdryer iku moro ngebul debu akeh pol. Aku jelas kaget lah, terus takon nang koncoku kok isok koyok ngene. Koncoku langsung ngomong nek de’e lali ngresikno hairdryer e. Akhire aku kudu ngenteni koncoku gawe ngresikno hairdryer ben isok tak gawe.


Koncoku cerak ku wis nikah disikan. Pas nikah kui, posisine dheweke isih kuliah. Dadi koncoku kui durung iso langsung nyambut gawe. Sak liyane kui, dheweke nikah pas isih pandemi, pas lagi angel-angele golek gawean. Sak wise nikah, koncoku kui pindah neng panggone bojone. Moro tuwone neng kono nyaranke koncoku lan bojone dodolan neng mburi omahe. Dheweke ket disik wis gawe warung cilik-cilikan neng kono. Tujuan awale kui ben dheweke dadi ono kegiatan. Nanging mergo dheweke pikir sing lagi butuh duwit kui anake lan koncoku kui, wong loro kui dikon ngelola warunge. Mengko bathi seko warunge kui kanggo kebutuhan penganten anyar kui.


Pertengahan bulan November wingi, aku karo konco-koncoku ngadake pesta. Pesta kui diadake dalam rangka bar rampung lomba nari sing diadake karo Universitas Sebelas Maret neng Surakarta. Panggone acara kui neng omahe Caca, salah siji koncoku, ning daerah Maguwoharjo. Neng kono awak dhewe, bareng-bareng bakar daging lan tom yam. Sing marai aku kaget, jebul tom yame kui digawe karo koncoku dhewe. Konco sing gawe kuah sop panganan laut khas Thailand kui jenenge Intan. Duduhe ora amis. Roso gurih seko kaldu urange ora isin-isin. Ono roso kecut, sing nyeimbake lemak lan asin neng tom yam e kui. Banjur aku takon karo dee piye carane nganggo duduh tom yam kui.


Wingi aku wes ngejelaske menu-menu opo wae sing paling laris neng Boba Party. Saiki, aku kepengen ngulas ombenan paling murah sing iso ditumbas neng kono. Supoyo konco-konco sing meh ngemat tetep iso tuku ombenan kekinian. Menu sing tak ulas iki jenengn teh thailand boba. Ombenen kui neng Boba Party iso regone Rp6.000. Ukurane gelase 14 oz. Bobane lumayan akeh lan teksture isih kenyel ning isih gampang dikunyah. Roso tehe ora patio keroso ning legine pas. Saranku, nek arep diombe langsung ngomong wae karo bakule gulone distike. Ning nek misale meh diombe rodo engko mesene sing biasa. Suwe-suwe ese bakal cair dadi rasane bakal luwih pas.


Pas wong sing buka usaha iku maeng rodok rugi biasane deke iku mesti ngobral dodolane sak notok-notoke batine maeng kanggo geret ben dodolane maeng balik rame maneh. Nah coro iki akeh sing nganggep nag rodok mandi soale biasane wong nag kenek rego murah mesti bakal tuku. Terus sak liyane iku yo goleh cara liyane yoiku ngoreksi dodolane maeng ambek sing ancene dodolan sing gelek disenenge wong utowo sing paling gelek ditukoni wong tapi ambek werno sing seje utowo jenis sing liyane sing sekirane iso mancing owng kanggo jajal. Mari ngunu gawe rego yo ojo larang-larang soale sing jenenge wong tuku yo mesti mikir nag regone iku larang.


Saiki iku wes jamane moderene megilan kabeh wes serba teknologi sing iso ngayai endi-endi. Nah podo ae ambek sing jengen dodolan, dodolan jaman saiki wes kenek ae teko omah ambek ora atek utowo butoh sing jenenge panggonan sing gede terus nang panggonan sing ramene megilan. Tapi kabeh iku iso dipasarno lewat sosial media sing saiki iso ngayai kabeh enggon ambek kota sing ono nang negoro iki. Sak liyane iku sing jenenge dodolan teko omah maeng yo enak saole mesti iso ditinggal nyendak liyane sing ancene biasane dilakoni nang omah. Nah contone dodolan teko omah sing gelek dilakoni wong omahan saiki yoiku buka jasa umba-umbah.


Manfaat olahraga kuwi bisa dirasakake karo bocah sing isih ana ning wektu pertumbuhan, yaiku ning isor umur 12 taun. Bocah sing wis dibiyasakake olahraga wiwit cilik kuwi biyasana kekebalan awake luwih gedhe lan uga yen lara, cepet marine. Bocah sing biyasa olahraga uga luwih lincah lan ora males-malesan. Bentuk awake luwih apik, ideal, lan luwih fleksibel. Wong tuwa nduwe pengaruh kang gedhe kanggo bocah ning babagan olahraga. Wong tuwa sing males olahraga, bakal ditiru anake lan mesti anake uga nduwe penyakit genetik sing diwarisake karo wong tuwane. Anak uga luwih semangat ning sekolah lan prestasine uga luwih apik amarga ora males-malesan sinau.


Kendaraan pariwisata saiki ora mok jobone tok sing kudu apik, tapi jerone yo kudu apik, contone koyok kursi, TV, ambek toilet'e. Fasilitas yo kudu lengkap koyok cas'e Hp ambek liyan-liyane. Nag biyen Bus pariwisata sing penting ketok apik wes payu. Tapi nag saiki kudu nduwe fasilitas sing lengkap ben akeh wong sing nyewo. Mangkane saiki Kendaraan wisata iku macem-macem bentuk'e ono sing Bus cilik ambek Bus gede. Fasilitas sing ditawakno yo macem-macem, karek sing jaluk. Biasane nag transportasi wisata sing mewah iku regane yo lumayan, tapi nag sing sederhana yo ora sepio larang. Mangkane nag numpak transportasi pariwisata cocokno karo kebutuhan ae. Sing penting iso budal ngelencer.


Liburan sing paling mbungahake atiku yaiku nalika aku isih ning Jogja lan lunga ning omahe dosenku. Omah dosenku kuwi ana ning Bantul lan rada adoh saka kampusku. Omahe ana ning pinggir sawah lan akeh banget karya seni sing dipajang amarga dosenku ini salah sawijining dosen sing berprestasi ing bidang seni, yaiku seni lukis. Rampung ngobrolake kuliah lan penggaweyan, aku lan kanca-kancaku mangan ning salah sawijining warung tongseng sing ana ning pasar Bantul. Warung iki rame amarga tongsenge enak lan empuk. Tongseng iki wis kesohor amarga pithik sig dinggo pithik kampung lan wis dodolan saka tahun 60-an. Pokoke liburan iki sak liyane mbungahake ati uga bisa nguwatake silaturrahmi karo dosenku.


Aku disik sempet SD neng Sekolah Alam Bogor. Kui sekolah bedo banget karo sekolah sing liyane. Neng kono kui, akeh dolane. Aku lan konco-koncoku ora ngeroso koyo sinau neng kono. Contohe, sak ben dino Rebo kui diadake outbound. Iki sing dienteni karo koncoku sak ben minggune, nanging ora kanggo aku. Menurutku kui, outbound kui koyo olahraga ekstrem kanggo cah cilik, opo meneh kanggo aku sing wedi karo panggon sing duwur. Sing paling kerep dilakoke kui dolan luncur gantung. Sak ben outboundne kui aku sing bengok paling banter. Sing paling medeni kanggo aku kui pas awak dhewe dikon mlaku neng duwur siji tali. Awak dhewe mung iso cekalan tali liyo sing ono neng duwure.


Akeh banget uwong sing sek ragu gawe buka wirausaha dewe. Alesane iku macem-macem. Mulai teko mergo gak nduwe modal, sampe sing engkok wedi gak balik modal soale rugi terus. Alesan wedi ngalami rugi iku sing paling akeh didapati nang sekitar awak dewe. Mereka luwe milih kerjo dadi karyawan kantoran sing gajine wes pasti. Padahal, buka usaha utowo berdagang iku salah siji pekerjaan sing disunnahno karo Rasulullah SAW. Selain isok entok untung sing luwe gede dan isok memperkaya diri, awakmu sisan isok mbuka lapangan kerjo gawe wong-wong sing sek nganggur mergo gak ndang ditompo karo HRD kantor. Dadi gawe awakmu sing nduwe pikiran gawe buka usaha, lakoni ae, gak usah atek ragu.


Wingi pas aku dijak koncoku nang pameran elektornik aku delok ono sepeda montor iku apike megilan. Teko lampune iku ketoke kereng, terus modele iku yo wes sing model sing paling anyar. Pas tak delok-delok tibake sepeda iku maeng ora gawe bensin maneh tapi gawe listrik. Nah teknologi saiki ancene wes sangare pol kabeh wes serba listrik. Terus, sepeda maeng nag dicas pisan yo iso mlayu sampek adohe pol sampek sikitar 70 kilometeran. Mari ngunu, nag sepeda montore yo ono petekan sing kenek dieleh-eleh bantere, ono sing sentekane mesine maeng sanget ambek sing biasa. Tapi nag sentekane maeng sanget, batune iku rodok cepet entek, tapi nak sing biasa sing sentekane ora nemen utowo biasa ae, iku batune ora cepet entek.


Kue pukis kui jajanan sing biasa banget nanging aku seneng banget cemilan kui. Kue pukis paling umum ono rong varian, ono sing roso coklat lan ono sing ono roso keju. Cemilan kui biasane ono 2 warna, ono sing putih lan ijo. Kue pukis sing ijo biasane kui ono roso pandane. Teksture lembut. Rasane legi. Ora ono sing spesial seko roso, tekstur, lan wernone. Kue kui mirip koyo kue-kue liyane, koyo kue pancong lan kue cubit. Nanging, aku ora iso mandeg tuku pukis amergo ambune. Kue pukus pas lagi dimasak kui arum banget. Ben liwat bakule, ora tahan aku neng ora jajan kue kui.


Peso sing tajem kui penting ben ngurangi kacilakaan neng dapur. Piso sing wis ora landep iso wae marai drijimu melu keketok. Makane kui, penting kanggo wong sing kerep neng daper gawe ngasah pesone. Cara ngasah peso kui gampang. Alat sing dibutuhke kui watu asah sing iso dituku neng pasar utowo swalayan cerak omah, lan tambahane gombal teles ben watu asah kui ora owah-owah pas dienggo. Sak durunge ngasah, rendem watu asah neng banyu paling ora 30 menit. Pas ngasah piso kui kudu searah, kudu seko duwur terus mengurus opo sak walike. Biasane watu asah kui ono rong sisi sing werno awu karo sing abang. Sisi sing pisanan kui dienggo kui sing awu amargo kui sisi paling kasar. Bar kui lanjut nganggo sisi abang ben pesone luwih landep.


Jenenge uwong iku pasti kagok nek wes onok nang panggon sing anyar. Rasane sek canggung kabeh nek kate ngelakoni opo ae. Salah sijine iku nek buru ae pindah nang desa. Tapi kan gak mungkin awakmu koyok ngono terus. Yaopo yaopo, awakmu kudu beradaptasi ambek lingkungan sekitar ben awakmu isok beraktivitas normal koyok nang omah sak durunge. Iki cara gawe awakmu ben isok beradaptasi nang desa. Siji, iseng basa-basi nang tonggo sebelah omah. Loro, sopoen sopo ae sing mbok lewati, gak usah jeneng, cukup senyum ae. Telu, ojok isin gawe takon takon utowo njaluk tolong nang warga sekitar nek ancen butuh banget, utowo langsung ngomong nang ketua RT ne. Papat, sesuaino awakmu ambek situasi lingkungan sing anyar iku mau. Terakhir, tetep dadi opo onoke ae.


Yen jajan mie biting kuwi senengane adhiku, saiki aku arep cerita panganan sing ora disenengi yaiku bubur, meh kabeh jenis bubur dekne ora seneng amarga bentuke sing ora cocok ning ilate dekne. Jarene adhiku, bubur kuwi kaya panganan bayi utawa panganane wong lara. Nanging ana siji bubur sing isa dipangan yaiku bubur kacang ijo. Yen adhiku lagi lara, ibuku mesti nggawekna bubur kacang ijo amarga dekne mesti angel mangan. Nanging lek bubur ayam, dekne ora gelem lan mesti njaluk panganan liyane. Wingi aku njajal nggawe bubur ayam dhewe nanging nganggo resep tiongkok sing ora nganggi kuah kaldu, ya tetep wae dekne ndemok wae ora gelem.


Ket cilik, arek-arek iku kudu diajari gawe rajin moco. Woconan sing digawe arek cilik yo gak isok asal ngono ae, kudu woconan sing menarik. Salah sijine iku nganggo buku cerita rakyat. Selain ceritane sing menarik, akeh banget hikmah sing isok dijupuk teko kono. Cara gawe narik arek cek tertarik moco buku cerita rakyat iku pertama wacakno disik cerita sing onok nang buku iku. Wacakno dengan intonasi sing marai arek iku penasaran. Nek wes ngono, kongkon arek cilik gawe moco buku cerita rakyat iku sambil didampingi. Mbari ngono, nang akhir jelasno hikmah sing onok nang cerita iku dan isok dadi teladane arek iku mau.


Kudune kabeh pengusaha ning akebh bidang iki nduweni pikiran sing positif ben ora gampang ngerasa depresi yen usahane lagi seret. Usaha iki pancen bisa dadi salah siji apresiasi marang awake dhewe. Nanging kanggo njalanake usaha iki butuh pikiran lan awak sing sehat. Akeh wong sing gagal banjur lali yen kabeh iki kudu dipasrahake marang Gusti. Tenaga diperes kanthi entek lan bisa marai lara. Banjur apese malah dobel yaiku usaha sing ajur lana wak uga melu ora sehat. Kamangka kanggo kanca sing lagi ngalami rugi ning usaha, ayo mikir sing luwih positif ben kabeh kuwi bisa dirampungake sithik-sithik lan ora kegawa emosi amarga emosi kuwi bisa ngerusak kabeh strategi bisnis sing dibangun.


Sing paling dadi masalah sing paling disoroti ning Indonesia saiki yaiku mobil listrik. Mobil listrik iki angel banget diproduksi akeh amarga akeh intrik lan korupsi sing marai proyek kuwi gagal. Mobil listrik iki uga angel kawujud amarga akeh panggonan sing durung nyediakake pangonan kanggo ngisi daya la mobil iki mung ana ning kutha gedhe utawa ibukota. Listrik sing dibutuhake uga akeh lan ora ndukung industri cilik. Saka itungane, mobil listrik produksi swasta iki pancen luwih hemat lan luwih apik efeke kanggo lingkungan. Nanging sing marai angel yaiku regane mobil iki larang lan barange ora akeh. Masalah iki bisa ditangani yen Indonesia mulai produksi mobil listrik dhewe.


Saiki akeh wong sing iso masak panganan laut, sampek nag media sosial ae akeh sing bag-bagi resep masak panganan laut. Dadi nag awakmu pengen mangan pangan laut ora perlu tuku disek, cuku gawe resep sing wes dibagi-bagikno ambek uwong uwong nag media sosial iku. salah siji resepe yaiku udang goreng mentega saus tiram. carane masak yaiku sing awitan panasno 3 sendok gede mentega terus gorengen udange maeng, terus masak'en bumbu saus ambek geni cilik. Mari ngunu, panasno mentega, tumis bawang bombai sampek wangi terus tusen sause, kecap, gula ambek mrica karo diudek sing roto. Mari ngunu jajalen disek rasane wes pas opo durung. Nag wes enak rasane, lagek dilebokno larutan maizena'e, terus diudek maneh sing roto sampek kentel. Mari ngunu lagek dilebokno udang sing wes digoreng maeng karo diudek sing roto.


Ing dino kemerdekaan Fernando lan kanca-kanca ne melu lomba ing kecamatan makili sekolahane. Fernando lan kancane kebagian lagu daerah papua sing judul e apuse. Amarga lague rodok iwu Fernando latihan saben dino sakwise mulih sekolah. Dewek e ngapalno lagune bendino ning sekolah ambek ning omah e . Pas wayah lomba e Fernando lan kanca-kancane akhire iso menang juara 1. Fernando lan kancane seneng pol iso banggakno sekolahan e. guru sing belajari Fernando ugo seneng amarga ora muspro. Amarga Fernando lomba nggawe lagu apuse dadine dewek e ero lagu iki nyeritakno putu sing kape lungo adoh pamit marang mbah putri e.


Tahun iki ancene aku ambek koncoku ora iso ngerayakno idul fitri nang omah soale isek durung duwe sangu gawe moleh. Dadi akhiri ngerayakno nang kota gudeg iki. Jarene koncoku sholat idul fitri nang keneh iku seje ambek nang kampunge awak dewek soale nang keneh akeh-akehe ngerayakno sholat idul fitri nang lapangan utowo panggonan sing luweh los ben iso kamot akeh. Tapi nang kampunge awak dewek mesti nang jeru masjid soale mesjite isek kamot. Nag jareku idul fitri nang kota iki ramene megilan timbang nang kampunge awak dewek soale sing melok ngerayakno ora wong sing teko kota iki tok, tapi wong teko kota endi-endi sing ora iso muleh polahe penggawean.


Ebi furai menika salah satunggalipun daharan saking Jepang ingkang bahanipun saking laut. Ebi menika artosipun urang, dene furai gadhah artos goreng. Urang goreng ingkang dipunlapisi tepung panir menika populer sanget lan mesti dados salah satunggaling menu wonten restoran Jepang. Olahan khas Jepang saking daging gurita ugi wonten ingkang kalebet populer, inggih punika takoyaki. Takoyaki awujud bal saking adonan glepung ingkang diisi daging gurita ingkang dikethok alit-alit. Varian takoyaki wonten ingkang adonanipun kraos langkung lembut. Asmanipun akashiyaki. Daharan menika langkung lembut amargi ngangge langkung kathah endog. Takoyaki biasanipun disade wonten pinggir margi. Raosipun gurih lan kenyel amargi daging gurita wau. Dahar takoyaki bakal tambah gurih menawi ditambah katsuobushi.


Ana barang elektronik sing pingin tak tuku wiwit biyen lan tak belani nyelengi ben bisa tuku pas aku wis kerja. Aku wis suwe banget pengen tuku kipas angin. Amarga omahku ana ning cedhak laut, hawane dadi panas banget. Kamarku uga cilik lan ora ana ventilasi sing cukup. Kamangka kerasa panas banget. Banjur aku tuku kipas angin kanggo tak pasang ning kamar. Jebul kipas angin ya bisa ngilangake nyamuk. Nyamuk sing ana ning kamarku sing maune akeh dadi sethitik. Kipas angin iki dadi salah siji alat elektronik sing paling nguntungake taun iki amarga kamarku saiki dadi luwih adhem lan aku tambah betah kerja ning kamar.


Sayur menir iku salah siji panganan khas Gresik sing jarang onok uwong teko luar kota eroh. Biasane cocok banget dipangan bareng bali bandeng. Cara nggawene yo gampang. Bahan-bahane yo gak akeh, mek butuh sak iket kangkung, brambang, bawang putih, lombok gede, kunci, uyah, gulo, ambek banyu. Pertama, cuci kangkunge terus diketoki cilik-cilik sampe sak akar-akare sisan. Terus kunci digeprek kasar. Mbari ngono siapno brambang, bawang putih, kalo lombok gede separo, terus diulek sampe dadi bumbu alus. Rebus banyu nang panci sampe umep, terus lebokno bumbu alus, kunci di wes digeprek, uyah, gulo, ambek sisa lombok gede. Diudek dilut, baru lebokno kangkunge. Diudek maneh sampe mateng. Sayur menir siap disajekno.


Basket yaiku olahraga sing dilakoni nganggo sistem kelompok lan ning jerone ana 5 wong. Basket iki bisa diadakake ning lapangan terbuka, nanging ing pertandingan profesional, basket diadakake ning jero lapangan sing gedhe. Basket iki ditemokake taun 1891 ning Amerika karo salah siji guru ning universitas profesional, yaiku James Naismith. Naismith nyiptakake permainan iki kanggo ngisi wektu luang liburan musim dingin. Banjur dolanan kuwi dadi salah siji olahraga sing kondhang kanthi saiki. Jeneng "basket" kuwi dijupuk saka krenjang sing dadi gawang kanggo nentokake poin basket. Maune keranjang kuwi ora bolong, nanging amarga kesel njupuk, keranjang kuwi dibolongi lan isih bisa dadi peritungan poin.


Tahun iki bakal diadakno lomba tahunan koyok biasane, yaiku menyanyi lagu daerah. Kabeh kelas bakal njupuk perwakilan siji arek ben kelas. Gak tak songko nek aku bakal dadi perwakilan kelasku gawe melu lombane. Berhubung aku entok tema lagu daerah Jawa Timur, akhire aku milih gawe nyanyi Rek Ayo Rek. Alesane soale hampir wong sak Sekolah gak onok sing gak eroh lagu iki, dadi kemungkinan gawe menang luwe gede. Persiapane mek sak minggu. Aku dilatih nyanyi langsung karo wali kelasku dan konco-koncoku liyane nyiapno kostum gawe aku nampil sesok. Pas hari-H, mboh rasane aku gak ndredeg blas. Mungkin mergo aku wes akeh latihan, dadi rosone luwe mantep. Pas giliranku, aku nyanyikno Rek Ayo Rek, dan kabeh penonton melu nyanyi pisan. Rasane koyok aku ngadakno konser saking meriahe. Akhire tinggal ngenteni pengumuman. Hasile aku juara 2. Mbasio gak juara 1, aku tetep seneng soale tetep isok entok piala.


Ing daerah lain mesti nduweni lagu khas daerah dewe-dewe. Kayane daerah Riau, seng nduweni lagu khas daerah sing judule Soleram. Riau uga nduweni lagu daerah laine yaiku segantang lada, laksamana raja di laut, lan seng terakhir yaiku soleram. Bocah-bocah ing kunu seneng banget nyanyikno lagu soleram digawe pengantar turu. Ora mung bocah-bocah wae wong tuo lan arek nom yoan seneng nyanyikno lagu soleram digawe pengantar turu gawe adike utawi anake sing jek cilik. Saengga lagu soleram ing riau misuwur banget. Ora mung iku arti lirik teko lagu soleram iku salah sijine yaiku tentang nasehat utawi petuwah kanggo generasi muda. Muakno iku lagu daerah khas Riau kudu dilestarikno.


Disik pas aku isih cilik, sak ben bakdo budheku mesthi duwe pesenan kue kering. Mergo budheku neng pungkasan sasi Ramadan kui pengen fokus ibadah lan masak kanggo keluarga, budheku wis mulai nyepake bahan lan adonane kui seko awal poso. Malah budhe kui belonjone dicicil seko sasi-sasi sak durunge. Sing ketok bedo banget kui suasana mejo makan lan pawon omahe budhe. Rong ruangan neng omah kui dadi resik banget. Neng mejo makan ora ono opo-opo kecuali piranti lan bahan sing dienggo masak kui. Pawone dhewe uga dadi resik ora ono piring lan wajan reged. Terus sing paling tak seneng pas budhe lagi masak kui kue, pas budheku lagi manggang kuene. Harume kui legi banget. Timbangane mangan kuene, aku malah luwih seneng ngambu pas lagi dipanggang.


Saiki pemerintah Indonesia temen-temen pengen duwe utowo garap ambek dukung perkembangane otomotif sing gawe listrik. Nah perkoro iku maeng yo dibenerno ambek ditegasno presiden sing nganjurno ambek ngongkon ngolah bahan inti sing digawe batu. Nah batu iku termasuk salah sijine intine montor listrik sing saiki ancene isek dikembangno perusahaan otomotif nag endi-endi. Nah anjuran pemerintah kanggo ngembangno montor ambek sepada montor listrik maeng iku diawiti teko ojek-ojek online koyok Grab, Gojek, ambek Maxim. Teko kono maeng wes ketok nag ancene pemerintah maeng nganjurno nang kabeh masyarakat supoyo dukung perkembangane kendaraan sing ancene ramah karo lingkungan. Soale ben iso jogo teko polusi soale jamane wes akeh polusi.


Gawe para mahasiswa sing wes langganan dadi budak event, pasti wes gak asing maneh karo sing jenenge danusan. Danus iku singkatan teko dana usaha, yaiku usaha dodolan sing engkok keuntungane digawe kepentingan pihak tertentu. Keuntungan iku isok dipek dewe utowo nambahi duit kas gawe ngelaksanakno siji acara. Akeh banget mahasiswa sing milih opsi danusan gawe nambah duit kas dinggo event acara jurusane iku. Alesane mergo iku opsi paling gampang terus paling murah. Danusan iki isok ngedol barang opo ae, sing paling sering sih jajanan basah. Golek jajane pun gampang, mek garek tuku nang pasar, terus didolno maneh. Makane iku sebabe danusan sek dadi andelane mahasiswa sampe saiki.


Wis 3 taun aku urip dewe ana ing Korea. Negara Gingseng iku ora akeh wong muslime. Aku kalebu wong minoritas ing kene. Kanggo aku, bisa ibadah marang Gusti kanti ayem lan gampang wae wis bersyukur. Wingi pas aku dolan ing adicara Kedutaan Besar Indonesia ning Korea, aku krungu ana sing lagi maca Alquran kanti dilagu utawa sing biasa diarani qiroah. Aku lagi ero yen adicara iki kanggo ngerayakke Maulid Nabi Muhammad. Aku nggegirisi ngerungokno Alquran diwaca ing tengah atusan wong lan ing Korea, negara sing aku ora tau krungu ana suara adzan. Mbrebes mili mripatku sawise ngerungokna suarane wong sing maca Alquran iku lan aku sembah nuwun marang Gusti amarga wis bisa krungu ana Alquran sing diwaca ing negara Korea.


Yen awak dhewe bali seko dolan utowo plesiran seko luar kota, apike awak dhewe gaweke oleh-oleh sing khas seko kota kui. Nukok wong omah utowo konco-konco kui iso nyenengke atine, senadyan ora melu awak dhewe dolan neng kota kui langsung. Iki uga nandake yen awak dhewe kui perhatian utowo sayang karo wong sing awak dhewe kei. Yen awak dhewe ngoleh-oleh wong panganan khas seko suatu daerah kui, awak dhewe iso ngewehi kesan yen wonge kui iso ono neng kono. Rasa panganan khas kui ngituti ilat asli wong daerah kono. Dadi rasane koyo dikelilingi karo warga lokale. Dadi emang luwih apik yen awak dhewe nyempetke wektu lan nyisihke duwit kanggo tuku oleh-oleh.


Yen dipikir-pikir, awake dhewe iki pengine bisa nyambut gawe sing ora rekasa tur bisa ngasilake dhuwit sing kapetung akeh. Yen kowe tipe wong sing kaya mangkene, mbok menawa dadi food vlogger bisa dadi pertimbanganmu. Nalika awake dhewe ndelok videone Mgdalenaf, Ken&Grat, TanboyKun, Nex Carlos, Ria SW, Separuh Aku Lemak, lan sapanunggalane ing YouTube mesthi katon kepenak ya. Dadi food vlogger kuwi pancen akeh untunge, kayata: kowe bisa ngatur wektu lan ora kaiket karo kontrak kerja, kowe bisa oleh dhuwit seka adsense YouTube, yen begja kepara malah oleh mangan gratis barang, relasimu ing bab kuliner uga sansaya jembar, lan kang wigati yaiku kowe bisa menehi referensi kuliner marang liyan. Wis, enggal dimantebake wae anggonmu pengin nlateni donyane food vlogger!


Film sing bisa nyebabake aku nangis nganti keseseken yaiku film "Miracell in Cell". Film Indonesia kang disadur saka film Korea iki tayang pirang-pirang wulan kepungkur. Crita film iki tenanan nggegirisi ati. Aku bisa nangis wiwit film mlaku tekan menit 10 nganti rampung. Film sing nyeritakake babagan Bapak sing ora pati waras lan dituduh mateni anake wong sugih. Bapak ODGJ iku mau akhire mlebu ana ing bui lan akhire duweni kanca-kanca sing apik lan ngewangi banget ana ing bui. Adegan sing paling nggegiris ati iku nalika kanca-kancane pada ngewangi Bapak kui ketemu anake sing wis ora duwe sapa-sapa maneh kejaba bapake. Film iki bisa didelok karo sapa wae, aku pesen kanggo ndelok film iki bareng karo kaluwarga supaya tambah ngerti pesen sing ana ing film iki.


Sak liyane cerita khotbah terakhir Nabi Muhammad, uga ana cerita khutbah terakhir sing dituturake karo Yesus ning Bukit  Zaitun. Khotbah iki dijelasake ning jero injil Matius lan Markus. Miturut sejarah, khotbah iki dituturake sak durung Yesus disalib. Khotbah iki uga diarani "Amanat ning Bukit Zaitun" amarga isine amanat Yesus marang murid-muride. Khotbah iki isine yaiku susunan amanat saka pembukaan kanthi penghakiman terakhir utawa dina kiamat. Isi amanat iki yaiku cara jaga-jaga kanggo dina kiamat ben slamet. Ning amanat iki uga ana tandha dina kiamat kaya bencana saka alam, penyakit, uga ana nabi palsu sing bisa ngerusak keyakinane wong. Nanging wong sing kuat gudho ya bisa kuat lan slamet.


Ombenan sing paling dihindari lan ora disenengi mayoritas masyarakat saiki iku alkohol. Alkohol kuwi akeh jenise lan bahan dasare. Ono sing digawe saka buah, kacang-kacangan, lan sari karbohidrat kaya gandum utawa beras. Alkohol kuwi uga ana persenan kadare. Nanging, alkohol uga bisa mbahayakake. Contohe ya kaya miras oplosan amarga bisa marai keracunan lan mundhakake angka kematian. Efek alkohol iki ya ora apik kanggo kesehatan. Wong bisa kecanduan lan kena penyakit sirosis utawa karusakan ning liver, organ jero lan sak panunggale. Sing dadi masalah, alkohol iki uga ngerusak masyarakat lan generasi enom. Mulane kuwi, ayo padha ngindari ngombe alkohol gawe njaga awak lan wong ning kiwo lan tengene awak dhewe.


Yen ning kiwo tengen mu duwe tonggo wong bedo agama karo awakmu. onok carane ben ora tukaran . nomer siji kudu gelek dulin lan nyerawul ning tonggo senajan ora podo agomomu. nomer loro yen onok rapat rapat ning deso pekoro dino dino gedhe yo podo ngeregani usulan e saking wong wong seje agama iku mau. nomer telu yen onok tonggomu kesusahan masio seje agama yo tulungono ojok mung mbok delok utowo mbok singkur. nomer papat ora gampang percoyo karo warta seng ora nggena saking joboan kono utamakne saka internet. yen nemu warta ojok langsung percoyo ngelek ngelekno agama liane nanging sing luwih apik di dolek i sek warta iku mau bener opo salah.


Tambah gede, awak dewe tambah gak onok waktu gawe ngumpul ambek keluarga, opo maneh liburan bareng koyok mbiyen. Tapi awak dewe sek tetep isok ngelakoni kegiatan sederhana tapi berkesan karo keluarga, yaiku mangan bareng nang restoran. Gak perlu restoran sing larang, isok nang ndi ae. Engkok sambil mangan, sambil ngobrolno segala hal. Isok crito tentang topik sing serius koyok masalah nang kantor, sampe hal-hal sepele koyok kumbahan gak garing-garing mergo udhan terus. Timbang dikirimi duit, wong tuwone awak dewe iku luwe seneng nek anak e lagi bareng-bareng koyok kegiatan mangan bareng iki. Dadi, ayo ajak wong tuwo ambek dulurmu gawe mangan bareng nang njobo.


Ning taun 2019 kanthi 2020, ning Jogja akeh berita mahasiswa sing kendhat amarga akeh sing stres lan uga akeh sing ngalami tekanan kaya skripsi, keluwarga, lan uga ora sanggup bayar UKT. Akeh kasus sing sepakat yen korban iki dadi pribadi sing tertutup lan uga ora tau interaksi karo warga kos liyane. Informasi iki cukup njelaske yen perhatian saka tangga kos kuwi penting. Yen ana kasus kaya iki, sing kudu dilakoni yaiku njaga komunikasi sing grup kos utawa kontrakan. Yen ana masalah uga aja dipendhem dhewe. Kanca kos kudu ngerti lan titen kapan wae wong kerja utawa kuliah ben padha ngerti jadwal lan uga ora ana masalah sing mendeni kaya iki.


Piring pecah ana ing pawon wis dadi samubarang kang biasa. Piring pecah kudu cepet diresiki supaya ora nyilakai wong liya. Nalika piring pecah, mesti bakalan ana pecahan sing gedhe lan sing cilik. Pecahan sing gedhe gampang kanggo dibuwak, nanging pecahan sing cilik iki kudu luwih ngati-ati kanggo mbuwake. Aku biyasae nggawe cara iki kanggo njupuki pecahan piring sing cilik. Nomer siji, turahan piring pecah kudu dijupuk sing belinge gedhe. Nomer loro, kabeh panggon disapu kanti resik nanging aja lali nggawe sepatu utawa sandal supaya ora nyilakai sikil. Nomer telu, kanggo nggoleki pecahan piring sing cilik-cilik bisa nggunakake solasi/lakban. Solasi utawa lakban dibuka lan ditemplekna ing panggon sing kira-kira isih ana pecahan piring sing cilik-cilik.


Latihan fisik sing bisa nguwatake jantung yaiku push up. Push up iki gampang dilakoni amarga mung mbutuhake kekuatan sing ana ning lengen lan butuh akeh latihan. Carane sing bener bisa didelok ning Internet lan uga diajarake ning sekolah. Push up bisa nguwatake otot sing ana ning bagian awak kaya dhadha, torso, weteng, lan balung ning ana ning gulu kanthi geger. Wedhok lan lanang uga duwe cara push up sing beda amarga wong wedhok nduwe organ peranakan sing bedha karo wong lanang. Amarga kuwi, ben awak iki kuat lan lentur, ayo belajar push up sing bener lan ndadekake kuwi latian rutin amarga akeh manfaate kanggo awak.


Nang semester pitu iki, aku njupuk magang cek nduwe pengalaman kerjo nang instansi. Aku ditempatno nang salah siji penerbit buku yayasan Katolik. Jeneng penerbite iku PT. Kanisius dan aku ditempatno nang cabang Jogja, cedek ambek kampusku. Berhubung wes akhir tahun, aku gak dikeki tugas akeh. Tugasku mek dikongkon nggawe caption sing dikutip teko Injil. Caption iku engkok digawe postingan nang media sosiale penerbit. Teko kono, aku pertama kaline moco Injil. Dan aku akeh ndapeti ajaran-ajaran sing onok nang injil sing mirip-mirip ambek Al-Qur’an, tapi tetep onok bedane, terutama penamaane. Contohe koyok Jibril sing dadi Gabriel, terus Maryam dadi Maria. Bagi aku sing Muslim, unik sih isok eroh koyok ngenean.


Untung karo rugi iku wes dadi istilah sing familiar nang kupinge para pebisnis. Jenenge usaha, iku gak bakal isok stagnan. Nek gak munggah, yo mudun. Makane onok sing ngomong, nek awakmu pingin sogeh, dadi o pengusaha. Soale nek dadi pengusaha, omzet sing mbok entokno ben tahune iku isok ae sampe triliunan. Iku jelas jumlah sing guede pol. Tapi perlu diiling maneh, untung akeh koyok ngono iku sisan beresiko mudune bakal isok anjlok nuemen. Semisal dino iki oleh untung, sesoke isok ae defisit sampe pirang pirang dino. Iku jenenge usaha, dan iku wes dadi hal sing normal. Dadi ancen usaha iku cocoke gawe uwong sing wani njupuk resiko.


Salah siji cabang olahraga olimpik sing tak senengi iku senam irama. Senam irama utowo onok sisan sing ngarani senam ritmik iku jenis senam sing gerakane iku ngetuti irama berupa tepuk tangan, ketukan, nyanyian musik, utowo sing liyane. Senam irama iku isok dilakoni nganggo alat utowo gak atek. Biasane alat sing dinggo iku gada, simpai, tongkat, bal, pita, ambek topi. Penilaian senam irama iku onok ketentuane, gak mek asal apik ngono tok. Unsur-unsur penilaiane yo uakeh. Mulai teko kelentukan, keseimbangan, keluwesan, fleksibilitas, kontinuitas, ketepatan, irama, ambek kreativitas utowo ketrampilan gawe ngelakoni koreografi gerak iku mau. Kabeh unsur iku kudu seimbang buru isok entok penilaian sing luwe duwur maneh.


Pasa saliyane kanggo ningkatake Iman lan Taqwa marang Gusti uga duweni akeh banget manfaat. Sabare manungsa dilatih nalika pasa Ramadhan sawulan muput iki. Pasa uga duweni akeh banget manfaat kanggo kasarasan awak. Kayata kanggo ngontrol gula darah, ningkatake kesehatan jantung, nggarai bobot mudhun, lan manfaat apik liyane. Wong-wong ya ngandel yen pasa iku dadi cara diet sing paling sehat lan apik. Pasa iki mung ora mangan lan ngombe wiwit shubuh ngnti maghrib lan ora ana pantangan babagan panganan utawa ombenan. Mula nalika wulan pasa Ramadhan wong-wong padha bondong-bondong kanggo melu pasa Ramadhan. Mula yen ana kesempatan lan ora ana alangan apa-apa, ayo padha melu pasa sewulan muput, ya!.


Wong deso kudune iku iso nyukuri opo sing diduweni  ora kok tambah melok gayae wong kota. Akhire akeh wong sing buwok sampah ngawur mergo melok gaya uripe wong kota sing sembarang kalir iku mesti tuku. Padal nang deso coro ora tuku yo iso polahe nang kiwo tengene iku kenek dimanfaatno. Nah wong sing nang deso barang asline yo wes dianjurno ambek tokoh-tokoh deso ben ora sampek meloki uripe wong kota sing ora karoan, soale nang desok iku ora apik nag meloki gayae wong kota. Nag ancene pengen koyok wong kota yo sing apik-apike tok sing ditiru ora kok sing elek-elek barang sing ditiru tapi sing apik mboh dibuak nang endi.


Salah siji teknologi sing uga dadi andalan ning jaman sing serba maju iki yaiku penyimpenan dokumen sing tanpa bates sing ana ning internet. Teknologi iki wis mulai dikembangake ning Eropa lan Amerika uga diprediksi bakal mlebu ning negara-negara Asia, salah sijine yaiku marang Indonesia. Sing dadi kekuatiran yaiku akeh data-data pribadi sing bakale disimpen karo pemerintah lan uga ora ana undang-undang kanggo ngelindungi data pribadi. Penyimpanan sing terbatas wae isish bisa bocor, apa maneh sing bebas. Kamanga mung awak dhewe sing bisa ngontrol, ayo saiki duwe tanggung jawab sing luwih kanggo nyimpen data pribadi ben ora ana kebocoran ning era digital iki.


Taun wingi, aku ditukokake sepeda listrik sing mbutuhake energi ora akeh. Sepeda kuwi dadi salah siji hadiah amarga aku wis lulus kuliah. Aku wis seneng banget amarga sepeda listrik iki ora berisik lan bisa tak dinggo keliling kampung lan lunga-lunga ning dina minggu. Sepeda listrik iki werna ijo lan regane rong yuta. Sepeda iki tenagane nganggo aki, kamangka kuwi, saban bengi, bapakku melu ngilingke kanggo ngecas sepeda iki ben ora kentekan daya. Sebabe tau sepeda iki entek dayane, banjur kudu dipancal lan kuwi dadi abot banget amarga ana mesine. Sepeda iki uga ora oleh kena udan kesuwen amarga bisa nyebabake karat lan gelis rusak.


Sak ben taun, pas bakdo, kaluargaku ngadake halal bihalal. Acarana iki gede banget mergo iki halal bihalal seko canggahku, utowo eyang seko eyangku. Jenenge Trah Dento. Canggah Dento iku duwe 5 anak. Ben taune, anak cucu sekoko 5 anak mbah dento kui gentenan nyelengarake halal bihalal mau. Taun 2022 kui jatahe kaluargaku, Kaluarga Cokro. Kudune, kaluargaku kebagian taun 2022 naning mergo ono pandemi dadi kudu diundur tekan taun iki. Panggone kui mesthi neng ngarep omahe Canggah Dento disik. Kebetulan, omahe budheku kui termasuke isih bagian seko omahe canggah sing disik. Dadine, halal bihala kui diselengarake neng lapangan ngarep omah budheku.


Wingi nane pas aku dolan nang omahe koncoku, deke iku tibake bingung soale mari putus karo pacare. Terus akhire tak jak metu dolan nang pinggir sawa-sawa sing nang kono iku ono warung kopine. Nag kono bocahe tak kon cerito kabeh ben ora bingung ambek stress. Nah deke iku maeng cerita perkoro sing garai deke iku maend pedot ambek pacare maeng. Deke padal wes ate ngelamar pacare, tapi pas ate ngelamar iku maeng-moro pacare maeng digonceng ambek konco lanang koncoku maeng sing biasane dolan bareng ambek koncoku maeng. Nah akhire deke iku maeng rodok lego ambek rodok luang polahe mari cerito perkoro iku maeng nang aku.


Preian kerja wingi, Tata njajal nggawe dendeng balado. Dendeng yaiku panganan asli Sumatera dadi panganan sing pancen gelek digawe karo Tata amarga dheweke duwe keluarga ana ing kana. Sadurunge masak, Tata direwangi ibune blanja ning pasar permata cedhek omah. Tata tuku daging 5 kilo, lombok lan bumbu liyane. Nalika tekan omah, Tata langsung ngolah daging sapi iku diiris tipis lan amba. Daging sing wis diiris iku mau langsung dipepe ana ing njaba omah supaya kena srengenge. Ora perlu suwi-suwi anggone mepe, daging sing wis garing iku mau langsung digoreng Tata lan dibumboni karo bumbu sing wis cepak. Dendeng balado wis siap dipangan.


Nang laptop iku ono bagian sing paling penting sak liyane memori ambek hardisk yoiku Processor. Nah perangkat iki ancene termasuk inti nang jero laptop, nag perangkat iki bejat akhire yo ora iso makan laptope. Terus opo se processor iku? Processor iki termasuk komponen sing dianggep dadi otake sing ngelakokno laptop. Nah panggonane iki didekek nang jero lapto sing pas ono nang tengah-tengahe laptop. Terus Processor saiki iku yo pirang-pirang maceme, ono sing teko intel sing duwe pirang-pirang seri, ono sing teko AMD sing ono pirang-pirang macem, ambek liyane-liyane. Dadi sing jenenge processor iku ancene kompone utowo bagian sing pentinge pol kanggo laptop.


Baby blues kuwi salah siji dampak saka ibu sing sik tas lairan banjur ngerasakake guncangan mental lan pikiran. Akeh sing ngerasa emosine ora stabil lan uga ngerasa stres amarga isih adaptasi marang peran anyare selaku ibu kanggo bayi. Jam turu sing ora karuan lan perhatian sing pindah marang anak kuwi bisa micu stres sing permanen. Kamangka, para bapak sing ndampingi uga kudu cermat lan ngewenehi perhatian kaya nggawekake ombenan sehat lan panganan, pijet, lan uga bisa ngewangi ngurus anak. Istilah "bapak gendong" uga muncul amarga ana kasus stres iki. Istilah iki uga nuntuk bapak mbagi peran karo ibu ngurus anak kanthi ibu nduweni jiwa sing luwih stabil.


Dino iki aku wes rencana kate leyeh-leyeh ae nang omah mbari pegel kerjo terus. Lah moro-moro koncoku nyusul aku gawe melu jalan sehat sing diadakno karo Bupati nang Alun-Alun. Aku wes nolak soale aku lagi muales. Tapi koncoku tetep mekso aku dan ngiming-ngimingi aku nek bakal ditukokno sushi sak marine jalan sehat. Akhire aku nurut dan awak dewe budhal nang Alun-Alun gawe melu jalan sehat. Jalan sehat iku mau ngelilingi area kota dan balik maneh nang Alun-Alun. Sak marine iku, aku entok karcis gawe melu doorprize. Yo tak tompo ae. Pas woro-woro, jare hadiah utama doorprize iku berupa mesin cuci. Mbari siji siji nomer diceluk, dan garek sisan hadiah mesin cuci tok, aku langsung pasrah. Soale ket mau nomerku gak diceluk, dadi palingan engkok yo gak bakal entok sisan. Dadakno, moro nomerku sing diceluk gawe entok hadiah mesin cuci. Aku sueneng pol lah, dan aku langsung maju gawe tanda terimo hadiah iku mau. Engkok mesin cuci iku bakal diterno nang omahku langsung, dadi aku mek perlu nulis alamatku tok.


Tahun iki aku ambek konco-koncoku ora iso melok upacara keagaan  bareng ambek keluarga sing ono nag kampung. Upacara iki yaiku diarani poso nang ulan romadhon. Upacara iki dilakoni suwene 29 utowo 30 dino. Upacara iki duweni keutamaan sing akehe megilan timbang upacara islam sing liyane. Contone akeh wong sing podo ngaji soale pahala nang dino-dino pas romadhon iku dilipat gandakno dadi pirang-pirang. Mangkane nag pas romadon kabeh masjid sing awitane ora sepiro rame maleh dadi ramene megilan soale perkoro maeng. Sak liyane iku dino-dino romadhon iku mesti akeh panganan nag atene buko. Terus akeh wong sing nguwei panganan gratis kanggo buko poso.


Nang musik dang dut iku biasane yo ora mok ngango Kendhang tok tapi yo ono Suling barang. Lah suling iki termasuk salah sijini musik tradisional sing teko Jawa Barat. Alat musik iki termasuk alat musik sing paling simple utowo sederhana ora ruwet. Alat iki digawe teko Pring sing dowone sekitar 30 cm ambek gedene iku sekitar 3 cm. Lah cara maenoe yo kudu disebut nag ora kuat nyebol yo bakal ora metu suarane. Mari ngunu nag Suling maeng yo duwe bolongan nang tengae awake maeng. Lah fungsine bolongan maeng gawe ngatur angin sing disebulno teko bolongan sing nang duwur ben iso ngetokno suoro.


Fungsine Tokoh Adat ambek pejabat-pejabat nang daerah-daerah iku ancene bedo. Nag Tokoh Adat iku fokus utowo ngutamakno yo opo carane aturan utowo tatanan adat sing wes kelakon kat jaman leluhur iku terus kejogo. Sak liyane iku, yo mastekno nag peraturan ambek tatanan maeng bener-bener gejogo ambek kelakon karo wong-wong sing ono nang daerah kono. Nah jaman saiki aturan adat wes akeh sing ditinggalno mangkane kadang ono perkoro sing ancene ora iso diatasi nak gak ngadakno utowo ngelakoni aturan adat maeng. Dadi fungsine tokoh adat iku maeng pentinge orambloko soale mesti dadi wong sing paling tanggung jawab nag ono opo-opo ambek warga adat kono.


Saiki ning sosial media, akeh banget tokoh-tokoh agama sing aktif nyebarake ajaran agama. Salah sawijine yaiku anane Gus lang Ning, yaiku putra lan putrine kyai sing duwe kesempatan lebih kanggo nyuwarakake ajaran islam lan hak-hak santri ning Indonesia, utamane podhok Nahdliyin. Amarga keistimewaan kuwi, ana tata krama sing diterapake ning pondhok kanggo ngewenehi kinurmatan kanggo Gus lan Ning iki, yaiku ngurmati ning kelas lan san saya ngabdi marang pergerakan sing dipimpin. Kaping pindhone, nganggo sapaan 'Gus' utawa 'Ning' sak durunge jenenge. Kaping telune, ya ngurmati Gus lan Ning iki kaya sewajare keluwarga Kyai uga kudu njaga tutur lan laku ben ora ngelarani atine.


Syahadat kui dadi rukun Islam sing pertama. Kui sebagai syarat uwong kui mlebu Islam kanggo wong sing arep dadi mualaf. Kanggo wong sing lahir wong tuwane wis Islam, otomatis anak kui agama Islam. Rukun Islam kui ketoke gampang nanging sebenere kui sing paling angel dilakoni. Syahadat kui isine kesaksian awak dhewe yen ora tuhan sing liya sak liyane Allah lan Nabi Muhammad kui utusan saking Allah. Artine awak dhewe ora oleh percoyo karo tuhan-tuhan sing liyo. Awak dhewe kudu percoyo nalika Allah kui siji-sijine zat sing ngatur kabeh urusan neng donyo iki. Dadi awak dhewe kudu ngikuti kabeh perintah lan larangane. Awak dhewe uga kudu ngikuti ajaran opo-opo wae sing wis dicontoni karo Rasul. Lan awak dhewe ora entuk nganggep Nabi Muhammad kui sebagai Tuhan.


Pas wingi, rego BBM mundak kui aku tau mikir arep tuku motor listrik. Soale BBM sing jenis pertalite kui seko rego pitung ewunan dadi sepuluh ewu; jenis pertamax sing seko rego sangang ewunan regone dadi neng sekitar limolas ewunan. Iki dadi masalah gedhe kanggo aku soale aku durung duwe gawean utowo penghasilan opo wae. Nanging sedino rong dino pas rego mundak kui, aku mikir, piye carane aku tuku motor listrik yen aku ora duwe duwit. Arep ngedol motor sing lawas wae, ora bakal ngetutup kanggo tuku motor listrik senadyan wis nganggo duwit tabungan. Dadine yo wislah, aku pasrah wae. Paling aku mung ngurangi nganggo motor wae.


Salah sawijine panggon wisata sing paling tak senengi ning Jogja kuwi Jalan Malioboro, apa maneh yen wayah bengi. Kegiyatan sing paling tak senengi ning Malioboro kuwi salah sawijine ya lungguh karo mangan lontong sate. Biyen isih akeh kios lan panggon dodolan lalapan uga lawuhan. Nanging ya akeh sing dodol oleh-oleh. Rampung pandemi, kios-kios iki dipindahake ing panggon liyane sing luwih adoh saka Malioboro ben Jalan Malioboro iki luwih teratur. Malioboro iki pancen duwe kenangan sing nyenengake pas jaman mahasiswa, yaiku akeh acara-acara sastra kang mbungahake saban taun lan panggung-panggung hiburan kaya teater lan ludrukan. Dalan iki uga resik lan nyediakake transportasi umum.


Aku sampek saiki isek seneng ambek dolanan sing jenege Aspalt 8. Dolanan iki jareku dolanan balapan sing paling apik soale nang kono iso tuku montor ambek iso dandane montor. Mari ngunu, iso mileh lintasan antar negoro sing pemandangane iku apike megilan. Sak liyane iku dolanan iku maeng yo ora kudu online sing penting wes di update disek sak durunge dolanan iku maeng. Nag wes oleh duwek utowo pint akeh nag dolanan iku yo iso tuku montor sing sekirane apik ambek banter, terus yo iso diganti-ganti bane ambek liyan-liyane. Tapi sing garai ora enak iku laptope kudu duwe ram sing lumayan gede, solae nag cilik jelas ora iso mlayu dolananen iku ambek laptope barang mesti mati.


Poso kui ibadah sing angel, utamane kanggo bocah-bocah cilik. Poso kui kudu nahan nafsu, mangan lan ngombe, seko isuk tekan sore. Bocah-bocah kui bakal angel ngelakonine mergo dheweke durung kenal konsep kanggo nahan opo sing dhewe pengeni. Bocah kui wis biasa manja, opo wae sing dipengenke kerep dicepaki. Sebenere, bocah cilik sing durung balig kui durung wajin ngelakoke ibadah poso Ramadan kui. Nanging luwih apik yen wis diajari ket cilik. Kanggo pengenalan konsep poso kui wiwitane iso nganggo poso bedug. Poso kui bukane pas adzan dzuhur. Nanging yen bocahe isih kuat, bar mangan awan kui, dee iso dijaluk kanggo nahan mangan lan ngombe meneh tekan maghrib.


Nek awak dewe luwe nggatekno maneh, laptop jaman saiki iku didesain dadi luwe tipis terus luwe enteng. Penyebab awale koyok ngono iku mergo permintaan pasar sing njaluk koyok ngono sisan sing roto-roto mahasiswa karo karyawan kantoran. Soale mereka iki kalangan sing bakal nggowo laptop e nang ndi ae gawe nyandak garapane. Dadi laptop sing tipis iku luwe hemat ruang dan isok dilebokno nang ndi ae. Terus laptop sing ringan sisan luwe enak gawe digowo nang ndi ae, gak marai pegel. Wes ngono, laptop sing tambah tipis ambek enteng iku jauh luwe hemat daya, soale bateraine jauh luwe awet dan mek butuh ping pisan tok dicas gawe dinggo sak dinoan.


Nyiapno apa yaiku termasuk persiapane awak sing kanggo ngadepi pirang-pirang perkoro sing sekirane iku iso blaheni keselametane awa maeng. Nah contohne yaiku nyiapno awak kanggo ngadepi bencana alam. Nah oleh nyiapno iku maeng piye? yo oleh nyiapno iku maeng yo ora kok mental tok, tapi ono pirang-pirang perkoro contohne koyok perkoro-perkoro sing ancene wes pasti kanggo ngadepi bencana alam iku maeng koyok bencana alam banjir berarti kudu nyiapno perkoro kanggo ngadepi iku maeng contohne ngamanno barang-barang sing ancene pentinge pol sing ancene gampang teles ben ora bejat, terus sak liyane iku maeng yo ono maneh koyok ngamanno barang sing gampang bejat.


Soto ayam Lamongan sing biasane digawe teko isian kol, irisan daging pitik, endok, bawang goreng, jeruk pecel ambek bumbu-bumbu liyane tibake termasuk panganan sing duwe gizi sing seimbang kanggo nyukupi kebutuhanne awak. Salah sijine kandungan soto ayam sing komplit yaiku kalori sing teko sego sing iso mulehno tenogo pas lagi pegel, terus ono proteine sing teko endog maeng, lemak sing teko kaldu daging ayam, karbohidrat ambek serat barang. Nah kandungan iku maeng sing dadekno paduan panganan khas lamongan iki akeh sing seneng mangkane nag awakmu penegen panganan khas sing gizine akeh ambek komplit wes milih soto ae soale regane yo ora sepiro larang.


Biasane, mahasiswa sing wes nang semester akhir iku bakal milih gawe njupuk magang nang Kantor sing berhubungan ambek jurusan kuliahe. Biasane iku sisan atas rekomendasi dosen-dosen nang kampuse. Tujuan magang gawe mahasiswa iku apik seh, yaiku gawe ngenalno nang mahasiswa tentang dunia kerja. Dadi mahasiswa iku bakal eroh kerjo nang Kantor iku bakal koyok yaopo, soale bakal dibimbing sisan ambek pihak kantor kono. Dadi engkok mahasiswa iki bakal entok pengalaman dan gak bakal kaget nemen pas engkok wes kerjo nang Kantor pas wes lulus. Wes ngono, pengalaman magang iku isok dilebokno nang CV gawe nambah nilai diri. Dadi gawe awakmu para mahasiswa tingkat akhir, ojok ragu gawe nyoba magang yo rek.


Indonesia iki akeh suku, basa, lan budhaya. Pemerintahane pancen dicekel karo presiden ning pusat. Nanging ning saban suku utawa kumpulan ding daerah, kuwi mesti ana tokoh utawa tetua adat sing kudu dihormati. Tokoh adat iki miturut pengertiane uga macem-macem, bisa sesepuh adat, kepala suku, seniman, utawa wong sing giat marang kesenian uga pamangku adat. Ning Jawa, posisi pamangku adat, utamane ning Jogja iki tugase abot banget amarga kudu bisa njaga hubungan saka rakyat marang kraton uga dadi dewan pertimbangan babagan adat ning wilayah Jogja. Kamangka kuwi, ayo padha nyonto tokoh-tokoh adat sing setya marang budhaya lan dadi wong sing nguri-uri budhaya.


Wong-wong iku sek akeh sing salah kaprah dan nganggep futsal karo sepak bola iku podo. Jarene mergo podo-podo nyaduk bal e makane dianggep podo. Padahal onok akeh banget perbedaane sepak bola karo futsal. Siji, jumlah pemain. Sepak bola iku sak tim onok 11 pemain, termasuk penjaga gawang. Nek futsal iku sak tim onok 5 pemain, termasuk penjaga gawang. Loro, waktu permainan. Ancen podo-podo rong babak. Nek futsal, sak babak iku 2 menit, tapi ben onok bal sing offplay, berarti pertandingan wes mari. Nek sepak bola, bakal mlaku terus selama 45 menit. Telu, ukuran bal. Bal sing digawe sepak bola iku luwe gede dan luwe abot timbang bal sing digawe futsal. Dan sek onok akeh maneh perbedaane futsal karo sepak bola.


Ngilangno stres iku asline gampange pol, karek delok stres sing dialami wong iku maeng stres sing piye, nag ancene mok stres polahe masalah urip sing diadepi tok, yo ditinggal ae, mergane nag urip sampek dadeknpikiran iku maeng maleh stres artine pikiran iku maeng wes kabotan. Nag wes kabotan yo kudune ditinggalno ben ora medok pikirane maeng. Akeh wong sing wes ngalami perkoro koyok ngeneki tapi akeh sing wras mergane ditinggal ngadoh teko lingkungan sing dadekno pikirane maeng mumet ambek stres. Nah iku maeng ancene cara sing paling gampang kanggo ngilangno stres sing biasane gelek dilakoni menungso polahe ora kuat ngadepi uripe.


Mesin cuci saiki wis ono sing bentuke ringkes. Bentuke kui cilik banget, sak ukuran termos sing biasane dadi wadah sego neng warung makan padang. Kapasitase kui lumayan gedhe 3.5 kg kanggo ngumbahe lan 1.5 kg kanggo garingke. Regone kui ora ora patio larang, mung sekitar setengah yuto wae. Timbange awak dhewe tuku mesin cuci sing gedhe, mending tuku sing ringkes kui. Iki cocok banget yen awak dhewe tinggal dhewekan utowo wong loro neng omah. Mesin cuci sing cilik iki uga ora mangan panggon seng gedhe lan iso awak dhewe singkirke pas wis ora dienggo. Rumahe dhewe bakal tetep keroso jembar lan kumbahane dhewe iso tetep resik.


Ana sawijing upacara adat sing dadi campuran saka budhaya Indonesia lan budhaya Tionghoa. Upacara iki ana ning Kutha Singkawang. Jeneng upacara iki tatung. Upacara adat iki ditampilake wayah cedhak Cap Go Meh. Tatung ning bahasa Hakka iki artine wong sing kesurup dewa utawa dewi sing ana hubungane karo agama taoisme. Ragane wong sing dadi tatung kuwi dadi perantara dewa lan wong sing ana ning klenteng. Tradisi iki bisa ngundang dewa utawa dewi kanggo ngewenehi pitutur sing dibutuhake kanggo masyarakat, pengobatan, utawa ana hubungan karo nyucikake panggonan. Para tatung iki uga kebal saka gaman lan kawat sing landhep uga ora kerasa apa-apa yen kena gaman iki.


Carane mungga angkutan umum iku termasuk penggawean sing biasane diomongno karo kernet utowo tukang supire angkutan ben wong sing numpak maeng iku iso selamete megilan. Yo ancene carane numpak angkutan sing diomongno karo petugase maeng kudu digugu ben selamet sampek tujuane. Tapi masio wes diomongi ambek dulangi sak durunge munggah akeh wong sing nyepelekno perkoro maeng. Akhire akeh wong sing kedempok ambek kadang kedeklok barang mergo ora melok sarane petugase maeng. Opo maneh wong sing ate numpak bis tambah ora karoan mergo bis umum kan duwure megilan dadi yo kudu meloki opo sing diomongno karo petugase nag mungkah bise maeng piye carane.


Dino minggu iki aku mek nang kosan tok dan gak lapo-lapo. Moro-moro koncoku nyusul nang kosku dan ngajaki aku karaokean. Awale aku males soale pasti panggon karaoke iku rame banget nek dino prei koyok ngene. Tapi koncoku mekso terus sampe akhire tak iyoni timbang rame. Kok yo untung banget pas ketepakan panggon karaokene lagi sepi, dadi awak dewe gak usah leren ngenteri gawe ngantri melbu ruangan. Mergo lagi sumpek, awak dewe pesen paket karaoke gawe 3 jam. Pas wes melbu ruangan, gak atek longgo disik koncoku langsung nggolek lagu-lagu sing wes dadi andalan gawe karaokean. Dan akhire 3 jam iku mau awak dewe bener-bener karaokean gak atek leren. Sak wise iku, langsung suarane awak dewe serek banget, tapi ati rasane seneng dan tuwuk.


Bisnis kuwi ora mungkin mlaku dhewe. Mesti ana anggota tim sing ndukung lan uga ngewenehi akeh jasa kanggo usaha sing lagi mlaku iki. Tim sing dipilih kudu sing solid utawa kompak lan uga ngerteni tujuane awak dhewe njaba lan njero. Sing paling penting yaiku tim iki kudu saling ndukung pas perusahaan lagi kacau utawa rugi. Anane tim sing solid kuwi bisa nulungi awak dhewe pas lagi ana krisis. Tim iki uga kudu pinter ngolah situasi kan bisa nentokake strategi sing bisa dadi cara kanggo mbalekake kondisi perusahaan. Kamangka kuwi, sak durunge mbangun bisnis, aja asal milih kanca ben ora gampang kejeglong uga kudu nggolek kanca sing pangerten marang bisnis sing lagi dikelola iki.


Anak kui sak yogyane diajari perkoro nandur taneman. Awak dhewe ora nyetir supoyo anak kui dadi petani. Nanging awak dhewe kepengen dheweke podo ngerti sepiro angele wong kui kanggo nandur panganan sing biasane dheweke pangan. Supoyo anak luwih ngehargai panganan. Haparane dheweke ora milih-milih panganan meneh lan iso ngerti sepiro gedhene jasa petani kui. Ngajarine uga ora perlu sing repot-repot. Awak dhewe iso nandur tanem sing gampang ditandur wae, misale tomat lan lombok. Yen menurut, awak dhewe isih keangelan, awak dhewe iso tuku taneman sing wis gedhe neng toko taneman. Dadi awak dhewe mung gari ngopeni wae, ora nandur seko biji utowo isih benih.


Ulan wing pas aku petukan koncoku ambek pacare nang salah sijine alun-alun kota Udang, deke iku ketok cocoke pol ambek pacare. Terus deke iku ngomong nag deke ambek pacare maeng wes ate lamaran minggu ngarep. Nah aku mok iso dongakno tok mergane aku yo isek durung duwe opo-opo nag dibandingno karo koncoku, ancene deke ambek pacare iku sepakat nag nabung bareng kanggo nikahe mene sing bakal kelakon. Dadi wes ancene cocoklah kanggo wong loro iku, masio aku kadang nag delok wog loro iku bandingane koyok anake wong sugih ambek anake wong ora duwe, tapi koncoku masio anake ora duwe tapi deke iku oleh berjuang kanggo uripe iku ora karoan.


Indomie wis ngetoke varian anyar. Varian sing lagi metu iki mlebu seri Indomie Hype Abis koyo. Sak seri karo Indomie roso ayam gebrek, seblak, lan spagetti bologense. Roso sing paling anyar seko seri iki yaiku roso kebab rendang. Rodo anyar iki bedo koyo seri Hype Abis liyane, rosone ora sepedes sing liyo. Malah pedese luwih kurang seko roso Indomie sing roso rendang. Trus rasa rendang neng roso paling anyar seko Indomie iki malah roso rendange luwih ora keroso dibandingke roso rendang sing biasa. Roso roti lan sayur-sayur sing ono neng kebab ngalahke roso rendangke. Nanging, nek misale roso rendang sing biasa nggo kowe wis marai eneg, varian Indomie Hype Abis sing siji iki mungkin luwih cocok.


Jaman biyen, wong Jawa isih nganut agama Hindu, Budha, utawa agama saka leluhur. Banjur para pedagang islam saka Arab lan Gujarat teko kanggo dagang amarga Nuswantara kuwi panggon sing strategis kanggo dodolan amarga pelabuhane kuwi panggon singgungane kapal dagang saka manca negara. Kanggo nyebarake agama Islam, pedagang kuwi nganggo ilmu tasawuf, yaiku sing serupa ilmu sihir, nanging sifate ya mung strategi uga trik amarga wong isih percaya arane ilmu sihir. Miturut sejarah, cara iki paling gampang mlebu ning pikiran wong ing jaman kuwi. Cara iki uga bisa mbuka dalan kanggo cara dakwah liyane kaya lewat perkawinan utawa diplomasi marang kerajaan.


Bika Ambon yaiku panganan khas teko daerah sumatera utara, khususe kota Medan. Ambune wangi iku seng mbarai ngangeni lan dadi panganan favorite wong-wong kabeh yen menyang kota Medan kudu banget tuku bika ambon. Bika ambon yaiku panganan arupa jajan pipih kang berwarna kuning keemasan. Permukaane awujud pori-pori kulite menungso. Bagian ndisore atos, nanging ndukure teksture lembut. Wujud bika ambon yen di dol ing toko-toko bentuke persegi. Nalika dipangan bika ambon nduweni rasa legit lan kenyal ndek lambe. Bika ambon orang mung nduweni warna kuning wae, nanging ana varian rasa laine. Warna bika ambon wes isok ditemukake sesuai dening rasane, kayane rasa duren, pandan, lan lain-laine.


Akeh usaha ning daerah sing ora ana kumandhange amarga kurang promosi. Promosi iki dadi salah siji cara kanggo ngeramekake dagangan senajan promosi kuwi ora ning akeh panggon. Salah siji carane yaiku nggawe iklan ning radio. Iklan ning radio iki pancen ora akeh peminate amarga sing ngerungokake sithik. Nanging iklan radio iki murah lan bisa njangkau wong sampe njaba kutha lan provinsi. Carane ben bisa promosi ning kene yaiku kaping pisan nentokake materi apa wae sing arep diiklanke, banjur nggawe kesepakatan karo radio. Yen we ana kesepakatan perkara dina, media, lan suwene wektu, iklan iki bisa mulai digawe lan bisa disiyarke kanggo munggahke angka dodolan.


Laptop saiki wes bedo ambek biyen, saiki laptop iku kudu iso cepet nag digawe lapo-lapo, mangkane saiki kabeh pabrik lapto mulai ganti sing digawe nyimpen nang laptop nang SSD. Nah perangkat iki ancene cepet nag digawe nyimpen ambek moco data karo pogram sing dilakokno lapto. Terus kelebihan liyane yo iku irit ambek listrik soale perangkate iku mok saitik. Nah alasan iku termasuk salah sijine lapoo kabeh pabrik iku mulai gawe SSD timbang HDD, tambah ono pabrik sing majibno nang laptop sing diproduksi kudu gawe SSD. Yo iku polahe kerjone SSD maeng luwih apik timbang HDD. Mangkane sing duwe laptop suwe ambek lemot yo nang diganti SSD ae, ben cepet.


Tahun iki wes dadi tahun keenem pernikahane Azhar karo Suhel. Dan wes suwe berumah tangga, mereka dadi tambah apal ambek tugase masing-masing, opo maneh semenjak nduwe anak sing wes sekolah. Koyok isuk iki, gak atek ngongkon iki iku, loro-lorone wes eroh tugase dewe-dewe. Mulai teko Suhel sing nangi anake, terus de’e langsung ninggal gawe masak sarapan. Terus Azhar ngadusi anake sampe ngewangi masang seragame anake. Terus Suhel nyiapno sarapan gawe kabeh dan ndulang anake sing sek setengah sadar iku. Nek wes mari, Suhel nyiapno bekal gawe anake terus Azhar ngeterno anake nang Sekolah. Rutinitas berumah tangga koyok ngono wes dilakoni ben dino sampe wes apal dewe.


Spesifikasi HP sing kudu didelok yen arep nukoke HP kanggo wong tuwo kui kapasitas penyimpanan. Awak dhewe ora kudu mikir prosessor lan RAM neng HP sing arep dienggo wong tuwo. Wong tuwone awak dhewe kui biasane ora bakal nganggo aplikasi sing butuhke prosessor sing kuat lan RAM sing akeh. Wong tuwo bakal nganggo aplikasi-aplikasi sing biasa wae, sing paling akeh dienggo kui Whatsapp karo Youtube. Memori sing akeh kui dibutuhke supoyo wong tuwane dhewe kui iso nyimpen foto utowo video seko Whatsapp kui luwih akeh tanpa kudu dibusak-busaki. Soale wong tuwa kui ora telaten busaki gambar lan video sing ora dibutuhke. Dheweke akeh sing ngeroso yen gambar-gambar kui isih penting.


Semenjak aku pindah dan nempati omah nang Gresik, hari-hariku gak tau tenang. Onok ae gangguan sing tak alami. Mulai teko diganggu pas turu sampe diketno wujud jin nang omah. Aku cerito koyok ngono nang mamaku, dan dadakno mamaku sering ngalami koyok ngono sisan. Akhire aku cerito nang bapak, dan bapakku sisan ngalami sisan. Aku bingung, kok isok koyok ngene. Padahal awak dewe kabeh gak tau ngelakoni hal-hal aneh. Pas nyisiri omah, mamaku nemu onok keris tekne penghuni omah iki sebelume awak dewe. Mamaku curiga nek kejadian mistis nang omah iki mergo onok keris siji iki. Akhire ambek bapakku dihancurno cek gak onok hal-hal mistis maneh nang omah iki. Dan bener, semenjak keris iku ancur, aku wes gak tau diganggu maneh.


Saiki iku akeh wong sing uripe kakean pikiran sing akhire dadekno stres. Nah jarene koncoku ben ora ngelu dase iku gampang ambek ora larang, yo nak pengen ilang yo ditinggal ngopi utowo ngelakoni penggawean sing sekirane iso nyantae ambek ora kepikiran perkoro sing marakno stres iku maeng, contone dolan nang warung utowo ngopi, terus mlaku-mlaku nang panggonan sing iso delok perkoro anyar sing iso dadekno pikiran iku blong ambek padang. Tapi bedo wong yo bedo carane ngadepi stress polohe kan kabeh wong iku kan duweni hobi ambek kebiasaan sing seje-seje dadi yo ora iso dipadaknolah. Opo maneh saiki wes jamane koyok ngene yo tambah rodok angel.


Gunung Kelimutu wonten Nusa Tenggara Timur menika kalebet salah satunggaling gunung ingkang unik. Menawi sampeyan bosen plesir menyang pantai, gunung menika saged dados gunung pilihan kangge plesir. Kawah Gunung Kelimutu unik lan benten kaliyan kawah gunung sanesipun. Gunung sanes lumrahipun gadhah kawah ingkang cacahipun namung setunggal. Nanging wonten Gunung Kelimutu, cacahipun kawah wonten tiga. Werninipun tiga kawah menika benten-benten, inggih menika biru, abrit, lan pethak. Miturut kepercayaanipun penduduk lokal, kawah werni biru menika panggonan kangge arwah para muda-mudi, kawah ingkang abrit dados panggonan kangge arwahipun tiyang ingkang seneng tumindak ala, dene kawah ingkang werninipun pethak isinipun arwah para tiyang sepuh.


Onok salah siji jenis penyakit sing lagi rame diomongno wong-wong, yaiku penyakit ‘ain. Penyakit ‘ain iki penyakit non-medis sing ditimbulno teko pandangan mata sing onok kaitane ambek perasaan nang ati, terutama perasaan iri karo dengki. Penyakit ‘ain iki timbul mulone teko pandangan kagum utowo takjub sing dibarengi ambek rasa iri karo dengki sing marakno bahaya gawe wong sing dideloke. Efek teko penyakit ‘ain iki onok macem-macem. Onok sing marai wong sing dipandang celaka, loro, bahkan sampe onok sing sampe marakno kematian. Penyakit iki dikondo non-medis soale gak onok penyebab pasti opo’o penyakit iki onok. Penyakit ‘ain iki isok nyerang sopo ae, mulai teko arek cilik sampe wong tuwo.


Kanca-kanca apa tau ngalami kahanan pas udan deres njur wetenge krasa ngelih? Iki ana sawijining tips masak simple sing bisa dipraktekake karo kanca-kanca. Sepisanan, iris brambang, bawang, lan lombok sacukupe banjur dioseng sedhilit. Sawise ngganda arum, pecahke endhog banjur oseng bareng karo bumbu mau. Yen endhoge wis nggrundhel, bisa dicuri banyu sakcukupe, kira-kira sak gelas. Yen wis umup, bukak bungkus indomie goreng banjur masak mie sasuwene sak menit patangpuluh lima detik. Yen banyune wis rada surut, bumbu indomie aja lali dicampurake. Ditunggu sedhela banjur indomie nyemek wis siap dipangan. Orasah kesuwen, gek ndang dipraktekake resep iki! Wis gampang, tur hasile mesthi enak.


Kanggo aku dhewe, kamarku kuwi panggon wisata sing tersembunyi sing wong-wong ora podo ngerti. Aku kui wonge ora terlalu seneng lungo seko omah. Konco-koncoku liyane podo seneng plesiran, misale neng pantai, gunung, opo panggon-panggon sing apik kanggo foto. Yen aku lungo neng endi-endi kui, rasane gampang banget kesel. Biasane, bar dolan, konco-koncoku iso ngelakoke kegiatan liyane, ning aku ora iso koyo ngono. Tekan omah rasane lemas lan kepengin turu. Mergo kui aku luwih seneng neng kamar. Senadyan kamarku cilik kui panggon sing paling nyaman. Kamarku uga akeh debune mergo arang tak resiki nanging momen pas resik-resik kamar kui dadi makin asyik. Isine uga ora akeh, hiburanku neng kono mung laptop karo piano.


Yo dadi wirasusaha iku asline enake orambloko opo maneh iso gawe lapangan usaha dewe tambah enake megilan polahe gone dewe. Akeh-akehe wong sing dadi wirausaha mesti wonge sangar-sangar soale pengalaman ngadepi urip iku luweh akeh ambek ngatur ekonomine luweh apik. Jarene koncoku wong nak wes niat buka usaha ora atek was-was, tapi kudu budal langsung ambek kudu ngerti itungan untung ambek modale ben ora sampek tombok ambek rugi polahe ngerti itungane. Mari ngunu yo kudu iso delok pasaran sing saiki lagi disenengi wong-wong iku opo sing akhire iso dadekno produk iku maeng maleh disenengi wong akeh. Mangkane kudu temen-temen iso peka ambek lingkungan.


Danau Toba kuwi salah sawijine danau sing paling gedhe ning Indonesia. Danau iki ana ing Sumatra bagian lor. Danau iki kesohor amarga cerita rakyat sing dikenalake ning bocah-bocah wiwit cilik. Ning tengah danau iki ana pulau arane Pulau Samosir. Danau Toba iki rada adoh saka Medan, ibukotane Sumatra Utara. Amarga kuwi, saka Bandara Kuala Namu, pengunjung bisa numpak mobil pribadi utawa nyewa kendaraan saka warga sekitar. Pemandangan sing paling kondhang kuwi ya Bukit Holbung utawa bukit panggone para dewa. Yen pengen munggah ning Bukit Holbung, ada 2 dalan, yaiku dalan sing bentuke kaya jalur munggah gunung, sijine nganggo andha sing jumlahe atusan.


Pengusaha perhotelan utowo penginepan sempet geger mergo RKUHP sing ngatur babagan perzinahan. Menurut pengusaha iki, peraturan kui gawe rugi usahane. Mergo ono pelanggane sing dadi wedi mesen kamar neng hotel-hotel. Aturan-aturan sing ngatur privasi warga kui sebetule ora kudu ono. Aturan sing koyo ngene ganggu kehidupan private wong-wong lan usaha penginepan. Kudune perkoro seks lan urip karo pasangan di luar nikah kui, tetep sewates aturan agama lan moral wae. Individu-individu neng Indonesia iki akeh banget, ono luwih seko 270 yuto. Pemerintah bakal keangelan ngatur wong sak mono akehe. Luwih apik yen peraturan kui dicabut utowo diowah. Dadi kehidupan privat warga Indonesia tetep kejogo lan bisnis perhotelan iso mlaku koyo biasane.


Saiki ancene sing dodolan nang omah iku akehe megilan awit sing buka jasa umbah-umbah, klontong, pulsa, sampek warkop barang yo ono. Nah kabeh iku maeng ancene bentuk kreatifitase ekonomi uripe  wong saiki kanggo ningkatno pendapatane maeng. Tapi nag ancene pengen dodolan nang omah yo iku kudu iso tlaten. Akeh wong sing ngongkon ambek nyaranno nag buka usaha utowo dodolan iku kudu tlaten, soale nag ora tlaten angel olehe golek pelanggan. Terus ojo sampek dodolan iku ora ngerti karepe wong sing nang pinggire, sing akhire dadekno dodolane maeng ora payu. Dadi sak durunge dodolan iku didelok disek nang pinggir-pinggire maeng ono opo.


Dino iki, aku dijak dolen karo koncoku nang omahe. Awale mau kate masak-masak nang kono. Wes tuku bahan-bahane sisan. Cuma pas wes tutuk, rasane awak dewe moro dadi males dan malah kelesetan nang kasur sambil dolen hp. Pas aku takon sido ta gak, jare kapan-kapan ae. Akhire awak dewe nyalakno TV dan ndelok opo sing lagi tayang. Aku gak ndelok iku saluran TV sing endi, cuma lagi nayangno pertandingan basket. Nek didelok teko lambange sih tulisane NBL. Aku gak eroh blas opo iku NBL, tapi tetep tak tonton ae. Opo maneh sing dolen wong londo, aku malah mek isok plonga plongo. Mbasio ngono, aku tetep nikmati pertandingan basket sing lumayan seru iki.


Kabehwong sing dodolan mesti tau ngalami rugi utowo bangkrut utowo tambel. Nah kabeh iku ancene wes lumrah kedaden kanggo wong sing ngelakoni usaha ben usahae tetep lancar ambek melaku. Tapi ben usahae maeng ora sampek rugi nemen biasane wong sing gawe usaha mesti ngelakoni ngedukno rego sing ancene wes diitung kanggo balekno modal tok disek. Nah nag wes  balikno modal engko biasane wonge iku karek meksono produke kanggo didol murah sing penting pok ambek oleh bati saitik sing penting mlaku. Yo nag jareku ancene ngunu iku dalan sing paling apik nag pas ancene rodok ora rame. Soale sing jenenge usaha mesti saingane sak embrek ambek akehe megilan.


Dolan ana ing Gili Labak Madura dadi pengalaman paling nyenengke kanggo aku. Panggon wisata alam sing ana ing Madura iki bisa dadi alternatif yen jeleh dolan ana ing gunung. Gili Labak duweni pantai sing pasire warna putih, laute uga biru banget sing bakal nyenengke sapa wae sing dolan mrene. Srengenge sing ana ing Pulau Gili Labak iki uga rada nyenget pol dadine kudu cepak kanggo gawa topi lan kacamata supaya ora kepanasan. Gili Labak bisa dituju karo numpak kapal liwat Sumenep kurang luwih 1 jam. Ing Gili Labak uga bisa diving utawa renang kanti nyelem ana ing laut kanggo ndelok iwak-iwak lan terumbu karang.


Atlet kuwi ora adoh saka jenenge kesleo. Apa maneh yen atlet iki melu lomba mlayu lan ora ngandelake pemanasan sak durunge lomba. Kesalahan iki ora bisa dianggep entheng amarga saraf sing kesleo kuwi bisa marai bentuk fisik sing berubah lan uga bisa marai penyakit serius kaya saraf kecepit lan sapanunggale. Nanging kesleo iki bisa ditangani sak durunge tanding, kaya nganggo sepatu sing kepenak lan pas ukurane ben ora ngganggu pas olahraga. Banjur kuga kudu sregep pemanasane ben ora kepegelen lan uga ora ngalami salah urat. Yen wes kadhung kesleo, sing bisa dilakoni yaiku lunga marang dokter amarga ora sembarang saraf bisa diurut amarga salah pengobatan bisa ngerusak bentuk fisik.


Awak dhewe sing duwe HP kui ngerasake masalah sing podo, yaiki awak dhewe kerep ora nemu HPne dhewe pas lagi digoleki. Iki kerep banget kedadean neng awakku, mbuh opo lagi neng jero omah opo neng panggon umum. Sak jane kui, awak dhewe ora kelenganan nanging mung lali wae awak dhewe nyelehke HP terakhir kui neng endi. Supoyo ora lali, ono beberapa hal sing kudu awak dhewe gateke. Sing paling utama kui, awak dhewe kudu nyeleh kui neng panggon sing podo. Panggon sing awak dhewe pilih kui iso siji utowo iso luwih seko kui. Sing keloro, HPne dhewe ojo digawe mode senyam utowo mode pesawat.


Bocah rantau ora perlu ngelu yen kate mangan. Saiki, masak cah kangkung gampang banget. Kaping pisan, kudu milih kangkung sing seger. Kangkung bisa dituku ana ing pasar. Kaping pindho, kangkung diumbah lan diketok godhonge. Kowe bisa ngethok godhong sak gagange. Sawise kui, rajang brambang, bawang putih, lombok, lan dimasak dhisik. Kowe bisa nyampur kabeh bumbu kuwi lan ditambahi gula, uyah, lan kecap asin utama caos. Kaping papat, campur bumbu kang wis dimasak karo kangkung kang wis diresiki banjur dimasak maneh kanthi kangkunge alum. Aja lali ditambahi banyu supaya kangkune ora gosong. Yen wis mateng, cah kangkung wis siap dipangan karo sego putih anget.


Preinan kui ora mesthi kudu dienteke neng panggon-panggon wisata sing adoh, opo meneh malah neng luar negeri. Opo meneh pas mangsa pandemi. Wong-wong kudu ngenteke wektu mung neng omah wae. Nanging ngenteke wektu bebarengan karo kaluargo utowo konco-konco neng omah ora mesthi boseni. Kegiatan neng omah kui ugo iso nyenengke lan ngurangi stress. Kegiatan sing iso dilakoke neng omah kui salah sijine, noto ulang lan reresik omah. Pas pandemi iki, kabeh wong luwih kerep neng omah timbangane methu. Ben ora bosen karo suasana sing ngono-ngono wae, pisan-pisan, omah kudu ono perubahan sing marai seger pas didelok. Keloro, masak bareng. Kegiatan iki iso marake awak dhewe tambah cerak karo anggota kaluargo utowo konco-konco lan sing paling penting iso marai wareg.


Ibuku biyen tau lunga menyang Jakarta lan numpak bajaj yen arep lunga menyang pasar. Jare ibuku, numpak bajaj iki larang lan uga berisik. Bajaj iki uga ngasilake polusi udara lan swara. Nanging bajaj iki biyen gampang diakses sak durunge ana ojek online lan uga sepur. Bajaj jaman biyen uga ngelayani akeh rute lan uga ngewangi ibuku pas arep nang pasar. Supir bajaj sing ning pasar iki uga kadhang melu ngangkat barang. Nanging supir bajaj iki saiki digantekake karo ojek online lan uga sepur. Yen arep numpak Bajaj, jare ibuku becik lunga ning daerah Kota cedhak Museum Fatahillah lan uga pasar iwak.


Jaman saiki, rasa toleransi iki tambah kekikis amarga akeh wong sing ngerasa yen agamane paling apik lan ngece marang agama liyane. Nanging toleransi iki isih berlaku ning NTT amarga ning sawijining wilayah ning NTT, pembangunan rumah ibadah iki dadi cerminan yen toleransi kuwi ana wujude amarga warga saka kabeh agama melu ngerewangi kanthi rampung. Omah ibadah iki ya kaya masjid utawa gereja amarga ning NTT Islam, Kristen, lan Katolik urip bareng ning lingkungan sing duwe rasa tepa slira lan ora ono perkasa sing sensitif babagan agama. Kamangka kuwi, awak dhewe sing urip ning Jawa lan duwe akses ibadah sing luwih gampang, kudu niru kuate toleransi ning NTT kuwi ben urip damai.


Salah siji cara kanggo ngenalake cerita daerah marah bocah sekolah yaiku saka pengabdian masyarakat ning bidang literasi. Tema bidang iki akeh sing durung ngelola lan ora ana sing nganggo tema iki amarga tema iki dianggep ora penting. Nanging pengabdian literasi iki sajane ya gampang dilakoni, yaiku lewat crita rakyat daerah. Kaya ngadakake proyek nggawe kumpulan crita daerah sing ana ning wilayah kuwi, carane uga bisa saka wawancara tokoh adat utawa sesepuh. Banjur ngumpulake kanthi dadi sak buku lan didaftarake ning perpusnas. Warga uga dadi bisa kenal karo daerah lan adat saka crita rakyat sing ditemokake lan dicritakake turun temurun sing wis dikumpulake.


Aku tau delok konco sing lagi latian panjat tebing. Dheweke kui konco kuliahku sing sak jurusan lan sak anggakta. Awak dhewe pancen ora patio cerak, nanging pas kui aku arep jipuk KTP sing disilih kanggo nyewo mobil. Pas aku teko neng panggone kui, neng daerah Klebengan, koncoku durung rampung lain dadi aku kudu ngenteni. Pas kui, langit wis peteng mergo wis bengi. Koncoku lan konco atlet liyane kui latian nganggo 3 lampu sing padang banget. Aku delok koncoku menek tebing buatan kui cepet banget. Aku ora ngebayangke latiane kudu sak abot opo ben iso koyo ngono. Aku kiro-kiro kudu ngeteni 20 menit, lagi koncoku rampung latiane.


Alat olahraga sing katone ora penting nanging penting banget yaiku karpet alas yoga utawa yoga mat. Alas iki digawe saka karet busa ati lan dirancang ben ora gampang mleseti ben bisa dinggo ning permukaan alas ngendi wae kaya paving, keramik, lan sak panunggale. Senajan jenenge alas yoga, fungsine uga ora mung kanggo yoga, nanging ya kanggo alas olahraga liyane laya senam utawa latihan fisik kaya push up. Tujuane padha pentinge, yaiku ben ura gampang lunyu kena kringet. Karpet iki alase ana loro, sing kaping pisan yaiku sing kanggo alase tangan sing saka busa ati lan bisa manika werna, sijine sing anti slip biyasane warna ireng.